
Jūros riteriai 


Gokstado laivas (24 m ilgio), statytas 
apie 850 m. Turėdami šias įstabias grakš- 
čias ir lengvas valtis, vikingai galėjo įsi- 
viešpatauti jūrose. 


NETIKĖTI ANTPUOLIAI 

Paskutiniais VIII amžiaus metais, didžiąją krikščioniš- 
kosios Vakarų Europos dalį valdant Karoliui Didžia- 
jam, įvairiose Šiaurės jūros ir Lamanšo pakrantės vie- 
tose išsilaipina žmonės, siaurais laivais atplaukę iš 
Šiaurės. Jie puola staiga ir drąsiai, grobia visa, kas 
tiktai akį veria aplinkiniuose vienuolynuose, kartais 
juos padega ir grįžta į savo kraštą. Ištisus šimtą pen- 
kiasdešimt metų jie skverbiasi vis giliau, kaunasi vis 
įnirtingiau. 

To meto Europai tolydžio silpstant, jų antpuoliai atro- 
do dar siaubingesni. Britų salos, kurias pirmiausia ap- 
lanko vikingai, pasidalijusios į daugybę karalysčių: 
Anglijoje — Mersija, Veseksas, Nortumbija; vien tik 
Airijoje ne mažiau kaip septynios nepriklausomos ku- 
nigaikštystės. Įsibrovėliai šiuo susiskaldymu nesun- 
kiai pasinaudoja ar iš jo pasipelno. Žemyne Karolio 
Didžiojo imperija pavojuje. 840 metais mirus Liudvi- 
kui Pamaldžiajam, trys jo sūnūs susivaidija dėl paliki- 
mo; imperija suskyla į tris karalystes. Kiekvienos jų 
viduje pasaulietiškoji ir bažnytinė diduomenė už išti- 
kimybę valdovui reikalauja brangaus atlygio ir darosi 
nepriklausoma. Centralizuota valstybė, kurią bandė 
„įkurti pirmieji Karolingai, ima byrėti. Organizuoti ko- 
lektyvinę gynybą darosi nebeįmanoma, visiems terūpi 
apginti savo tiesioginius interesus — prireikus prieš 


savo varžovus ir kaimynus netgi pasikviečiami pagal- 
bon vikingai. Stokodami žmonių ir pinigų, karaliai 
vengia atlikti savo, kaip karo vadų, pareigą. 

Štai tada Vakarų Europoje pasigirsta garsios dejonės: 
pasijutę palikti likimo valiai, nuo barbarų su visomis 
savo relikvijomis sprunka dvasininkai, papiktindami ir 
apstulbindami gyventojus, jog iš jų atimama dieviško- 
ji globa. Labai ilgai apie vikingus žinoma tik tiek, ką 
apie juos pasakoja jų aukos, o tie pasakojimai šiurpūs 
ir labai perdėti. 

Už šitos naujos „Dievo rykštės“ (turimas omenyje Ati- 
la, hunų vadas (V a.), nuniokojęs Galiją ir Italiją, taip 
pramintas dėl žiaurumo), negailestingai kertančios jo 
vaikus, slypi savita ir dinamiška, jau seniai susikūrusi 
civilizacija; ją pažinti ir įvertinti mums leidžia naujau- 
sia archeologijos mokslo pažanga. 


TOLIMON PRAEITIN NUGRIMZDĘ LAIKAI 


Kad ir ką pasakotų siaubo apimti vienuoliai, vikingai 
Vakarų Europoje nėra visiškai nepažįstami. Jau nuo 
Antikos laikų žinoma, jog ūkanotuose Šiaurės Euro- 
pos kraštuose gyvena kitokie žmonės, iš kurių Anti- 
kos žmonės perkasi kailius, alavą, o ypač gintarą, tą 
paslaptingą medžiagą, susidariusią gūdžiose giriose, ir 
kuri yra ne kas kita, kaip sustingę sakai. 330 m. pr. 
Kr. graikas Pitėjas dviem laivais išvyksta iš Marselio; 


perplaukęs Gibraltaro sąsiaurį, pasiekia Uesano salą, 
Kornvalį, paskui Škotijos šiaurę. Iš čia nusigauna iki 
salos, kurią pavadina Tule — tai tikriausiai šiandieni- 
nė Islandija. Šiuo prekybiniu keliu netrukus gausiai 
paplūs Šiaurės žmonės. 

Pitėjo laikais vikingų protėviai jau nuo seno buvo įsi- 
kūrę Skandinavijoje. Tos žemės, kurios šiandien su- 
daro Norvegiją, Švediją ir Daniją, palengva niro iš jas 
dengiančių ledynų ir vandenų; išsilaisvino didžiuliai 
plotai, tinkami žmonėms įsikurti. Žmonės po truputį 
ima skverbtis į milžiniškas šiaurės girias, šiaurės elnių 
ir briedžių medžiotojai tampa žemdirbiais, paskui jūri- 
ninkais. Apie 1500 metus prieš mūsų erą, klimatui at- 
šilus, suklesti nuostabi žalvario civilizacija. Vėliau 
Skandinavija išgyvena didžiąsias invazijas, ir po dau- 
gybės kitų atėjūnų bangų, plūdusių tūkstantmečius, 
čia įsikuria gotai. 

Taigi, prasidėjus ekspansijos erai, kai pasaulis susipa- 
žįsta su vikingais, jie jau yra nuėję ilgą istorijos kelią, 
turi susikūrę tvirtas karių, pirklių ir jūrų plaukiotojų 
tradicijas. Šituo trejopu pavidalu jie ir pakils į žygius, 
kurie nuves juos į keturis žemynus — nuo Kanados 
iki Bizantijos, nuo Maroko iki Grenlandijos, nuo Ki- 
jevo iki Jeruzalės. 

Sunku šiandien išsiaiškinti, kokios buvo šito įspūdin- 


go sujudimo priežastys. Vikingai savo žygių tarpusa- 
vyje nederina, nes apie 800 metus Skandinavijoje dar 
nebuvo jokios tvirtos politinės ir socialinės santvar- 
kos. Šis nestabilumas, ko gero, ir lėmė tai, kad vikin- 
gai pajudėjo. Ekspedicijas skelbia vietiniai vadai, 
kiekvienas jų parengia savo laivus. Šitie pusiau plėši- 


Iškilmių šalmas iš 
žalvario amžiaus. 


Liudviko Pamaldžiojo 
sūnūs, Karolis, Lotaris ir 
Liudvikas, pasidalino im- 
periją 843 m. 


kai, pusiau pirkliai išplaukia ieškoti naujų žemių, dau- 
giausia turtų, kurių patys negamina, arba tų, kuriuos 
paskui lengvai perparduoda, ypač arabams — šiems 
jie tampa didžiausi vergų tiekėjai. Tuo metu Skandi- 
navijoje viešpatavusioje politinėje sumaištyje išskirtini 
trys stambūs dariniai. 

Pietuose — Jutlandijos danai su sostine Roskildu ir 
didžiuoju mainų prekybos centru Hedebiu. Valdant 
karaliui Godfredui, su jais, kaip su priešais, pirmiau- 
sia ir susidūrė Karolis Didysis. 

Švedai, susibūrę aplink Upsalos šventovę ir karalių- 
šventiką. Jų judriausi prekybos centrai yra Birka prie 
Melareno ežero ir Gotlando sala. Iš ten prasidėjo di- 
dieji žygiai Rusijos ir Rytų link. 

Pagaliau nedidelės karalystės Norvegijos pakrantė- 
se, — kaip pavyzdį galima paminėti karaliaus Haraldo 


Paauksuotos bronzos ir raižyto 
dramblio kaulo dėžutė (XI a.). 

Runų abėcėlė (Danija). Šie įrašai buvo išraižyti ant uosio arba beržo lentelių, 
vėliau ant akmens plokščių. 


Gražiaplaukio karalystę, — iš kurių norvegai leidosi 
per Atlanto vandenyną nuotykių ieškoti. 

Visus šiuos pakrikus darinius jungia bendra kultūra. 
Jų religija su labai sudėtingu dievų panteonu remiasi 
prašmatniomis laidotuvių apeigomis ir Šventuoju raš- 
tu — runomis. Prie to prisideda ir jų jautrumas me- 
nui, padėjęs atsirasti auksakalystės šedevrams, vėliau 
sūgų poezijai, darniam ir galingam vikingų gyvybin- 
gumo aidui. 

Visuomeninės struktūros taip pat panašios: jų pamatus 
sudaro laisvi žmonės, žemės, galvijų ir laivų savinin- 
kai, susibūrę į šeimyninius klanus; jie renkasi į suei- 
gas, kai reikia spręsti visos bendruomenės gyvenimo 
klausimus. 

Kol veikia ši lygiavinė sistema, kur kiekvieną teisia 
lygūs jam, kur laisvė iš tiesų gerbiama ir gyvenime 
taikoma vertybė, kur labai stipriai suvokiama, kad vi- 
sus juos sieja bendri interesai, ji teikia vikingams — 
ir tiems, kurie išplaukia, ir tiems, kurie lieka, — jėgų, 
verčia juos laikytis išvien. 

Jų vadai, kartais vadinami jarlais, jaunystės metais pa- 
sižymėję jūrose, sugrįžę į gimtąjį kraštą gyvena iš sa- 
vo žemių ir sukauptų turtų. Iš šitos nesėslių pareigū- 
nų klasės renkami karaliai, jų galybę sudaro žemių 
valdos ir asmeninė ginklo draugų sargyba; tad įpėdi- 
"nystės taisyklės šiose laikinose kunigaikštystėse re- 
miasi stipresniojo teise. 


Pagaliau daugybė vergų — paprastai tai karo belais- 
viai ar tiesiog sugaudyti žmonės — sudaro darbo jė- 
gą, ir ji itin reikalinga, nes šiltu laiku daug vyrų iš- 
plaukia į jūrą. 


JŪROS ŠAUKSMAS 


Jūra — įprastinė vikingų stichija, ji sieja juos tarpusa- 
vyje ir su likusiu pasauliu, ir tik jie vieni geba gauti iš 
jos kuo didžiausios naudos. Sausumos gyventojai ir 
žemdirbiai, kokie tada buvo Britų salų, Galijos ir Vo- 
kietijos gyventojai, iš tiesų stebisi ir baimingai krūp- 
čioja žiūrėdami, kaip žaibiškai vikingai plaukioja van- 
denimis. Pasirodo jie netikėčiausiu laiku, netikėčiau- 
siose vietose, apėję kliūtis, persikėlę per sąsmaukas, 
pakilę upėmis aukštyn, žodžiu, žmonės jų visados 
mato daugiau, negu iš tikrųjų jų esama. XI amžiaus 
frankų rašytojai mini šimtus laivų, tūkstančius karių, 
tuo tarpu į antpuolius, labiausiai nuniokojusius sveti- 
mus kraštus, išsiruošia daugių daugiausia keletas šim- 
tų karių. Svetimas šalis užkariauti per daugmaž tris 
šimtus metų vikingai įstengė ne todėl, kad jų buvo 
daug, o todėl, kad jų karo ir laivų technika buvo pra- 
našesnė. 

Jau pats jaunų šiaurės didikų auklėjimas ruošia juos 
nuotykių kupinam gyvenimui. Jie auga klausydamiesi 
pasakojimų, kuriuos jiems žodžiu perteikia poetai ir 


Vikingų stovykla (Hobras, Jutlandija). 


moterys, apie vyresniųjų žygdarbius ir nekantriai lau- 
kia laiko, kada, pasibaigus paauglystei, galės įsigyti 
vikingų pergalių įrankį — laivą. 


DIDIEJI ŽYGIŲ TARPSNIAI 


Toji vikingų ekspansija vyksta keliais tarpsniais. Pir- 
masis — tai antpuoliai, paprasčiausi užpuldinėjimai, 
ruošiami tam tikru metų laiku ir turintys vienintelį 
tikslą — pasiplėšti. Paskui eina duoklių laikotarpis: 
būsimos aukos paliekamos gyvos, jei atsiperka labai 
dideliu mokesčiu. Vikingai tada pradeda ilgiau užsi- 
būti nukariautoje šalyje. Jie vysto prekybinius ryšius 
su tolimesnėmis šalimis, steigia prekių mainų centrus 
ir į Skandinaviją grįžta tik prorečiais. Pagaliau X am- 
žiuje, kai nauda iš plėšimų ir mokesčių darosi vis 
menkesnė, kai ima megztis ryšiai su vietiniais gyven- 
tojais, jūrininkai virsta žemvaldžiais ir galutinai apsi- 
gyvena svečioje šalyje. Pirmoji danų karalystė Angli- 
joje, Jorko karalystė, įsikuria 876 m. Po jos atsiranda: 
Prancūzijoje — Normandijos, Rusijoje — Kijevo ku- 
nigaikštystės. Arba prasideda nuotykių ir laimės ieš- 
kojimo metas: Erikas Raudonplaukis nusidangina į 
Grenlandiją, Leifas Eriksonas — į Ameriką, Ingva- 
ras — į Afganistaną. Šitas vikingų pasaulio išplitimas, 
jų išsibarstymas po tolimas nuo Skandinavijos sritis 
buvo viena iš priežasčių, kodėl taip greitai žlugo ši 
įstabi ir žavi civilizacija. Kita priežastis buvo ta, kad 
vikingų vadai, paskui ir patys šiaurės gyventojai, pri- 
ėmė krikščionybę; iš pradžių vikingai krikštijosi tose 
vietose, kur ką tik įsikūrė, ypač Didžiojoje Britanijo- 
je, Normandijoje ir Rusijoje, paskui ir gimtajame 
krašte. Vilhelmo išsikėlimas į Angliją ir jos nukariavi- 


mas 1066 m. yra paskutinis vikingų galybės liudiji- 
mas; karžygiai, kuriuos garsina XIII amžiaus islandų 
sagos, priklauso jau seniai išnykusiam pasauliui — 
pasakiškų vikingų žygių pasauliui. 


VIKINGŲ PRISIKĖLIMAS 


Vikingai, dar vadinami normanais, paliko žmonių at- 
mintyje ne tokį gyvą prisiminimą kaip vandalai ar hu- 
nai, nors iš tikro pastarųjų įtaka buvo kur kas men- 
kesnė. Vis dėlto daug tikrinių vardų Normandijoje — 
ar tai būtų Elbefas, ar Anketilis — yra vikingų kil- 
mės. Didieji vikingų sugebėjimai paliko pėdsaką 
prancūzų ir anglų kalbose, ypač praturtindami jų Žo- 
dyną jūrininkystės, laivų statybos terminais. Iš šiaurės 
atkilę žmonės išardė tradicinius rėmus, praplėtė pažįs- 
tamą to meto pasaulį, užmezgė ryšius tarp skirtingų 
kultūrų ir nors daug ką sugriovė, paspartino vakarie- 
čių pažangą atskleisdami jiems naujas civilizacijos 
formas, ypač prekyboje ir navigacijoje. Šituo tautų 
maišymusi, į kurį žiūrėta kaip į katastrofą, iš esmės 
galbūt reikėjo džiaugtis. 

Kai nuostabus vikingų gyvybingumas išseko, ant jų 
nusileido užmaršties šydas. Mena juos tik vienas kitas 
vienuolių pasakojimas ir sieninis kilimas Bajė. 


Jelingo akmuo (Danija). 985 m. jį pastatė karalius 
Haraldas Mėlyndantis. 


Vikingų amžius vėl iš naujo suspindo tik XIX a. Tai, leido tiksliai atkurti materialinį šiaurės genčių gyvenimą 
ko neišsaugojo literatūra — nes vikingai nebuvo raš- ir jų įtakos išplitimą. Šitų atradimų dėka, — nors jie 
tingi — išlaikė žemė ir jūra. Dešimtys įtvirtintų vieto- dar toli gražu nebaigti, — vikingų civilizacija šiandien 
vių, šimtai lobių, tūkstančiai kapų ar paprasčiausių gali būti atkurta, ko gero, dar tiksliau negu to meto Ka- 
daiktų, atrastų visoje Europoje, ypač Skandinavijoje, rolingų civilizacija. 


Europa vikingų laikais. 

Vikingų protėviai 


Apie dešimtą tūkstantmetį, šimtas amžių prieš mūsų 
erą, Šiaurės Europą dengiantis storas ledo sluoksnis 
pamažu ima trauktis. Klimatas švelnėja ir, ledynams 
slenkant, atsilaisvina nauji žemės plotai: iš pradžių 
skurdžios samanų ir kerpių ganyklos, paskui beržų ir 
lazdynų miškai, kuriuose plyti ežerai ir durpynai. Da- 
bar jau gali formuotis skandinavų pasaulis. 

Pirmieji skandinavai atkyla iš Šiaurės Vokietijos ir Da- 
nijos, kurios jau išsilaisvinusios iš ledų ir vandenų. Šie 
akmens amžiaus medžiotojai seka paskui didžiules 
migruojančias šiaurės elnių ir briedžių kaimenes, ku- 
rios, klimatui pamažu šylant, lėtai traukia iš Pietų Eu- 
ropos į šiaurę. Didžiuliai žvėrys sveria iki 700 kilog- 
ramų, ir žmonės gauna iš jų visa, ko reikia jų primity- 
viam gyvenimui: mėsos, odos ir ragų — maistui, dra- 
bužiams ir ginklams. 

Šitaip kilnodamiesi, medžiokliai palengva juda vaka- 
rine Norvegijos pakrante, kur klimatas atšilo pirmiau- 


10 


sia, šiaurės link iki pat Arkties krantų; iš ten nusilei- 
džia iki Baltijos jūros, kuri dar tik formuojasi. Klajo- 
dami pajūriais, ant didžiulių uolų medžiotojai raižo 
briedžių ir šiaurės elnių atvaizdus. Taigi šie raižiniai 
uolose saugo pirmųjų čia įsikūrusių ir gyvenusių skan- 
dinavų pėdsakus. 

Gyvendami akis į akį su jūra, apsupti daugybės salų, 
skandinavai tampa jūrininkais, žvejais, moliuskų rin- 
kėjais. Šiuos pirmuosius šiaurės gyventojus formuoja 
žvarbus klimatas ir kliūtys, su kuriomis jie susiduria 
įveikdami nelygų reljefą; žmonės mokosi išgauti iš dar 
laukinės gamtos visus turtus, kuriuos ji slepia ant Že- 
mės ir vandenyse. 

Labai negausūs, dar pusiau klajokliai vikingų protė- 
viai kukliai įžengia į istoriją. 

Pirmieji skandinavai persekioja šiaurės elnių kaimenę. Vieną elnią jiems pa- 


vyko atskirti nuo kaimenės ir pagauti kilpiniu. Gindamiesi nuo šalčio ir vėjo, 
medžiotojai vilki žvėrių kailiais tiesiog ant nuogo kūno. 


Medžiotojai įsirengia stovyklas vandenyno pakrantėje: palapinės siuvamos 
žvėrių kailių, kurie užmetami ant lengvo medinio karkaso, o karčių galai 
surišami. Vos tik žmogus atitolsta nuo kranto, ant pirmųjų šlaitų išvysta 


tin žuvingi yra skandinavų fiordai, jie teikia žmonėms papildomo maisto. Me- 
4žioklės ir žvejybos įrankiai dažnai panašūs. Štai kodėl tų laikų žmonės moka 
gerai naudotis ir vienais, ir kitais. Gaudant lašišas, čia žeberklą atstoja ietis. 


kybančius paskutinius ledynus. Laisvas tik siauras perėjimas. Dažnai pato- 
giau keliauti jūra pasinaudojant eldija, išskobta iš medžio kamieno. 


Briedžio, stambaus šiaurės miškų žvėries, klajonės baigiasi Skandinavijoje. 
Akmens amžiaus medžiotojai seka žingsnis po žingsnio paskui šį žvėrį, nes 
jis yra jų kasdieninio gyvenimo šaltinis. Medžioklei šiauriečiai vieni pirmųjų 
pasigamino lanką. Strėlių sužeistas ir nejudantis briedis pribaigiamas ietimi. 

Vadinamųjų „lygiųjų“ banginių ilgis — 15-20 metrų. Jų gausu prie tolimųjų 
Šiaurės pakrančių, Grenlandijoje, Islandijoje, Špicbergene, prie šiaurinių Nor- 
vegijos krantų. Kai toks banginis užplaukia ant seklumos, gentis ilgai minta jo 
skerdiena. 


Girios 
šauksmas 


Ilgu ir stačiu keliu, padarytu iš įkaltų žemėn rąs- 
tų, dailidės leidžia milžiniškus sengirės medžius. 
Jie varo juos žemyn kartimis. 

Apie 4000 m. pr. Kr. didžiausią Skandinavijos 
ploto dalį užima pievos, ypač miškai. Įvairių rū- 
šių medžiai — spygliuočiai, ąžuolai, liepos, guo- 
bos — gausiai teikia žaliavos, kurią žmonės vis 
geriau išmoksta apdoroti. Jie jau naudojasi pui- 
kiais įrankiais: kauptukais ir akmeniniais kir- 
viais. 

Su naujai atkeliavusiomis gentimis atsiranda 
žemdirbystė, o prijaukintas šiaurės elnias tam- 
pa darbo draugu ir padėjėju, aprūpindamas žmo- 
gų mėsa ir pienu. Tuo metu pagausėja Žmonių; 
jie kuriasi tarp miško ir jūros, saugiose vietose, 
ir kirviu bei ugnimi paverčia jas dirbamomis že- 
mėmis; jie sėja, nuima derlių ir jau gaminasi pa- 
prasčiausius puodus, kuriuose verda įvairesnį 
maistą. Jie kala į žemę stulpus, kuriais sutvirti- 
na medines trobas akmeniniais pamatais. Iš čia, 
šiltuoju metų laiku, vagodami savo eldijomis fior- 
dus ir upes arba išplaukdami į atvirą jūrą, jie 
vyksta žūklėn, palaiko ryšius su kitomis žmonių 
gyvenvietėmis ir šitaip plečia savo akiratį. Šiau- 
rės civilizacijos ištakos yra medis ir jūra: kla- 
jokliai medžiotojai tampa sumanūs medžio dir- 
bėjai ir įgudę jūrininkai. 

Netrukus patobulėja jų reikmenys. Apie 3000 m. 
pr. Kr. prasideda žalvario gavyba. Įrankiai ir gin- 
klai tobulėja. Suklesti materialioji civilizacija. 
Danijoje buvo rasta tris tūkstantmečius peržie- 
mojusių ir beveik visiškai išsilaikiusių aukso ir 
žalvario papuošalų, dailiai austų vilnonių drabu- 
žių, net skustuvų ir žnyplelių plaukams pešioti. 


Taip nuleidžiami medžiai neolito (naujojo akmens amžiaus) įrankiais. 

Žmonėms nebepakanka lašišų, kurias jie sugauna nuo kranto. Reikia plaukti Šiaurės elnio medžioklė — gyvulininkystės pradžia. Sugavęs jauniklį, žem- 
į jūrą, žvejoti meškerėmis, kauliniais kabliukais su dantytu smaigeliu. Žvejų dirbys įpratina jį gyventi aptvare, kad turėtų po ranka. Sutramdo jj įkinkęs į 
reikmenys tobulėja, ir jie drąsiai leidžiasi vis toliau į jūrą, kur atranda naujų | siją. Šitaip „išdresuotas“ šiaurės elnias galės paskui dirbti sunkiuosius dar- 
gėrybių. bus. 


Klajoklių laikai praėjo. Medžiotojų stovyklas su lengvomis, žvėrių kailiais Katile lėtai verda sriuba. Iš gretimos salos, kur žmonės buvo išplaukę rinkti 
dengtomis palapinėmis pakeičia žvejų, žemdirbių, miško darbininkų kaimai. kiaukutų, sugrįžusi stovi prie kranto pririšta eldija, išskobta iš spygliuočio 
Rąstų trobelės dengtos šiaudais. Ant stovų džiūsta žuvys, kailiai, dumbliai. kamieno. Žmonės valgo daugiau ir geriau. Padaugėja gyventojų. 


Dideliam kruopščiai parinktam maumedžiui nugenėjamos šakos, paskui jis nėmis vedegomis. Žmogus pasilengvina darbą ugnimi, kurią sumaniai kurs- 
akmeniniais pleištais perskeliamas pusiau. Kamienas išskobiamas akmeni- to ir nukreipia ten, kur reikia. Randasi masyvi, sunki, iš medžio kamieno 
išskobta eldija. 


Medkirčiai, dailidės, dirvonų plėšėjai, piemenys-nau- 
jieji žemdirbiai, skverbdamiesi į priekį, susiduria su 
senaisiais gyventojais—medžiokliais, kuriems išbaido 
žvėris, nuniokoja medžioklės plotus. Medžiotojai puola 
juos jiems palankiausioje stichijoje — jūroje. Prieš 
šiurkščiai išskobtas žemdirbių-miškininkų eldijas jie 
išrikiuoja lengvas valtis, kurios nesunkiai išardomos 
ir pernešamos; jose laisvai telpa keturi penki vyrai. 
Aspebergete, dabartinės sienos tarp Norvegijos ir Šve- 
dijos pietuose, vienos uolos raižiniuose pavaizduotas 
jūros mūšis; tokių mūšių tarp šių dviejų besivaržančių 
civilizacijos tipų tikriausiai būta nemaža. 

Lengvos, kailiu aptrauktos valtys puola penkiolika el- 
dijų, išsirikiavusių šonas prie šono ir dėl to neįsten- 
giančių manevruoti. Savo pirmagaliu, papuoštu me- 
džioklės laimikiu, šitos smailios valtys, iki dešimties 
metrų ilgio, iškilusios virš vandens, tad mažiau bijan- 
čios bangų, raižo ledinius jūrų vandenis. Spėrūs tų vik- 

rių šaulių manevrai tuoj pat išveda iš rikiuotės neran- 
gius žemdirbius-miškininkus. 

Metalo amžiuje — tarp 1800 ir 300 m. pr. Kr. — me- 
džio apdorojimas ir laivų statybos technikos pažanga 
jau leidžia statyti tikras flotiles, nebijančias ilgo plau- 
kiojimo: prekyba įrankiais, ginklais ir tokiomis reto- 
mis medžiagomis kaip gintaras vyksta per kelis šim- 
tus kilometrų aplinkui ir atveria kelius dar tolimes- 
niems karo žygiams. Kivirčai skandinavų žemėje ne- 
trukus paskatins pačius narsiausius ieškoti laimės sve- 
tur, kitapus žinomų pakrančių. Taigi krašto viduje, kaip 
ir užjūriuose, šitie žmonės jau ruošia kelius būsimai 
vikingų ekspansijai. 


Priešiškų genčių laivų susidūrimas jūroje. 

Šie raižiniai ant uolos (viršuje dešinėje ir apačioje kairėje) yra iš žalvario duoja jie labai skirtingus laivus — ilgas eldijas ir karkasines, oda aptrauktas 
amžiaus. Jais sėte nusėta pakrantės juosta nuo Skonės, pietinės Švedijos valtis. Pagal šiuos itin vaizdžius raižinius įmanoma atkurti, tikriausiai labai 
dalies, iki pat tolimos šiaurės, Hamersfesto link (Leiro įlankos raižiniai). Vaiz- tiksliai, tikrovę, kaip kad parodyta viršuje. 


Tarp 500 ir 300 m. pr. m. e., atsiradus geležiai ir ją plačiau įdiegus, amatinin- Gyvulių odos ištempiamos ir džiovinamos ant žaginių. Po to rauginamos 

kai ima tobulinti ginklus ir įrankius. Giria tiekia apsčiai medienos namams ir ąžuolo žievės tirpale ir gausiai įtrinamos riebalais, kuriuos išskiria vilna, ar 

laivams statyti. Didžiuliai kamienai nuo šiol pjaustomi „išilginiais pjūklais“. banginio taukais. Šitaip odos tampa nepralaidžios jūros vandeniui ir išlieka 
tamprios. 


Valties armatūra, uosinis karkasas, prisigėręs aliejaus ar banginio taukų, siaurais odos diržais, išmirkytais jūros vandenyje. Mazgai turi būti labai 

kad būtų atsparus jūros vandeniui, tikrąja to žodžio prasme „aprengiamas“ kietai užveržti. Jaučio odos susiūtos smulkiai supintomis lino virvelėmis. Šių 

tokiu pat būdu paruoštomis odomis. Medinės dalys sujungiamos, surišamos  šiaurietiškų valčių palikuonys šiandien — odinės Airijos Arano salų valtys 
(koraklai). 


Drakaro statyba 


Laivas — vikingų civilizacijos šerdis: jį vienas už ki- 
tą gražiau vaizduoja ir liaupsina raižiniai, skulptūros, 
siuviniai, apdainuoja poezija. Ši patogiausia gyvųjų 
transporto priemonė, jų pergalių laidas, gali tapti ir 
karstu, į kurį paskutinei kelionei guldomas mirusysis. 
Vikingų ekspansija prasideda tada, kai ištobulinama 
laivo statyba — VI-VIII a. Slibino galva laivo pirma- 
galyje, skirta piktosioms dvasioms jūroje nubaidyti, 
stulbina ir dažnai kelia siaubą Europos, Šiaurės Afri- 
kos, Azijos ir netgi Amerikos tautoms. Pirmą sykį is- 
torijoje žmonės nesitenkina pakrančių laivyba. Dėl sa- 
vo tvirtos ir lengvos konstrukcijos, varomosios jėgos, 
kuriai sykiu su irklų panaudojama ir kvadratinė burė, 
„jūrininkų išmanumo ir narsos dėka drakaras gali leis- 
tis į tolimas keliones — Atlantą jis tikriausiai įveikia 
greičiau nei per mėnesį. 

Susidaro palankios sąlygos sparčiai statyti laivus: 
Skandinavijoje apstu medienos, o jos gyventojai turi 

įvairių geležies įrankių. Laivų statykloje dailidės ka- 
la lentas ant „bimsų“, lenktų ir prie laivo kilio pritvir- 
tintų skersinių. Laivo apkalo lentos glaudžiai sulei- 
džiamos — viršutinė lenta guldoma ant apatinės. Pas- 
kui jos užkamšomos degutuotais augalų plaušais. Pa- 
naudojus šią savitą techniką, laivo korpusas tampa 
lankstus, tačiau itin atsparus, lengvas valdyti. 

Per tris amžius Šiaurės laivų statyklose pastatyta tūks- 
tančiai karo ir prekybos laivų, kurių dėka vikingai ta- 
po neabejotinai pranašesni už savo priešininkus. Nie- 
ko nuostabaus, kad drakaras išliko vikingų pergalės 
simbolis. 


Užsilipę ant pastolių, du dailininkystės meistrai tvirtina iš medžio drožtą gy- 
vatės galvą, puošiančią laivo pirmagalį. Dešinėje amatininkas dailina lai- 
vapriekio siją lenkena — metaline geležte su dviem rankenom. 


Rėjos 


Laivugalis atramos | 


|| Rėja 


A 

Laivo bortų 
apkalas 


Atliekamas labai kruopštus darbas: drakaro laivugalyje, prie geležinės ap- 
kabos, sutvirtinančios laivo bortų apkalus, įsibridęs į vandenį vyriausiasis 
meistras taiko didžiulį šoninį irklą laivui vairuoti. Laivugalio sijos vairą laivo 
simetrijos plokštumoje skandinavai išras vėliau, XIV a. viduryje. 


Drakaras stovi prie kranto, išmetęs sunkius inkarus; juos kelia vienas jūrei- 
vis. Į laivą lipa vikingai nešini ginklais ir skydais, kuriuos sukabina ant viršu- 
tinės laivo apkalo lentos. Jie pritaiso apie dvidešimt ilgų pušinių irklų, po to 


Irklai Kilis 


Skulptorius baigia kaltu drožti gilų griovelį, kuris išryškins slibino galvos 
judesį. Atėjęs iš šiaurės legendų, šis slibinas baisiais aštriais dantimis visą 
savo jėgą ir žiaurumą perduos grėsmingajam „bangų ristūnui“. 


susėda ant jūreiviškų skrynių. Irklai iškišami pro skyles, kurios atviroje jūro- 
je užkaišiojamos kamščiais. Pastatomas ąžuolinis stiebas, greitai bus iškel- 
ta didžioji burė. Keliautojai tuojau leisis į žygį. 


Namai: vieta, kur gera gyventi 


Tose srityse, kur klimatas itin atšiaurus, vikingų būs- 
tas statomas labai rūpestingai. Aišku, beveik vienin- 
telė šiam tikslui naudojama medžiaga yra medis. 

Pajūryje ar pagiryje namai spiečiasi į kaimelius dažnai 
pagal labai aiškų planą. Danų Treleborgo gyvenvietę 
(maždaug 950 m.) sudaro didžiulis apskritas aptvaras, 
viduje padalintas į keturis sektorius. Kiekviename jų 
glaudžiasi keturi dideli bendruomeniniai trobesiai, jie 
išsidėstę keturkampiu ir juosia didžiulę centrinę aikš- 
tę. Už aptvaro griovio pagal ketvirčio lanką išsidėstę 
dar apie penkiolika tokių pat namų. Kilus pavojui, gy- 
ventojai iš šių trobesių pabėga ir slepiasi aptvare. 

Namai, kokių trisdešimties metrų ilgio ir apie aštuo- 
-nių metrų pločio, savo forma primena laivą. Jų staty- 
bos technika labai artima laivų statybos technikai, ir 
stato juos tie patys dailidės. Viduje tik paprasčiausi 
patogumai. Karkasas, panašus į apversto laivo korpu- 
są, laikosi ant dviem eilėm stovinčių stulpų. Didelio 

bendrojo kambario viduje — ugniakuras iš akmenų, 
kuris šildo kambarį ir virš kurio verdamas maistas. 
Išilgai sienų stovi suolas, uždengtas kailiais, ant jo sė- 
dima ir miegama. Paprastai didįjį kambarį į du ar tris 
jaukesnius kambarėlius dalina lentinės pertvaros. 
Vikingams — tiek jūreiviams, tiek žemdirbiams — 
namų židinys įgyja ypatingą prasmę. Čia, prie namų 
židinio, baigus keliones ir darbus, stojus ilgoms Žie- 
moms, kai neįmanoma niekur kojos iškelti, gera vi- 
siems vėl krūvon susieiti. Vyrai, pasakodami vieni ki- 
tiems apie paskutinį žygį, šveičia ginklus, ruošiasi nau- 
joms iškyloms, moko būsimus karius. Šitaip išsilaiko 
giminės vienybė. 


Vieno iš didžiųjų trobesių Treleborge vidus; čia gyvena keletas šeimų. í 


Vyriausiasis dailidė, rodydamas planą, aiškina kitiems savo meistrams jų 
užduotį. Trobesio karkasas paruoštas, stulpai ir ramsčiai suleisti į duobes. 
Tie patys žmonės stato ir laivus: tai ne tik sumanūs dailidės, bet ir puikūs 
dailininkystės meistrai. 


Nutašytos sijos apkapotais kampais tvirtai sujungiamos tarpusavyje. Plyšiai 
užkamšomi augalų plaušais ir gyvulių vilna, išmirkytais ruonio ar banginio 
taukuose, kad namo sienos būtų nepralaidžios. Šiame name gyvens žem- 
dirbių šeima. 


Ši duobė žemėje uždengta rąstais, kurie ją izoliuoja. Baigiantis žiemai, į joje 
sugrūstą sniegą prikraunama maisto: tai pirmieji „šaldyti“ produktai, taip lai- 
komi šiltu metų laiku. Bet ar šita ledainė patenkins reikmes iki ateinančios 
žiemos? 


Danijos pajūryje nuo atviros jūros pučia labai stiprūs vėjai. Didžiulis šito 
bendro trobesio stogas beveik siekia žemę. Jį laiko sienos ir įstrižai sukalti 
ramsčiai, kurie sudaro lyg ir kokią galeriją — išorinę pastogę. Šitame būste, 


Baldų mažai. Medinė lova, kurią galvūgalyje saugo du mitologiniai žvėrys; 
ąžuolinė rūpestingai užrakinama skrynia grūdams; antra skrynia, prikalinėta 
vinių, raižyta, skirta drabužiams ir papuošalams; kibiras metaliniais lankais; 
geležinė lempa ant strypo, įsmeigto į plūktos žemės aslą. 


kuris turi atsispirti vėjams, mažai angų, jis menkai vėdinamas. Rąstas ant 
stogo šelmens ir vėl primena laivo kilj. 


Jūros gėrybės 


Palyginti su jūros vėpliu, medžiotojas atrodo gana sil- 
pnas padaras. Tas keturių metrų ilgio žinduolis daž- 
nai sveria toną ar daugiau. Vandenyje jis vikrus ir 
greitas — nesugaunamas. Savo dviem viršutinėmis 
iltimis, smailėjančiomis į apačią, jis kartais ginasi 
nuo priešų. Bet, svarbiausia, jos padeda jam iškilti iš 
vandens ir lėtai slinkti žeme. Šią akimirką ir pasi- 
renka vikingai vėpliui nudobti. Jį sukapoję ir supjaus- 
tę, Žmonės apsirūpina mėsa, taukais, oda ir kaulu. 
Baltijos, Šiaurės jūros ir Arkties vandenys itin dos- 
nūs. Visais metų laikais jie teikia žmonėms įvairiau- 
sių gėrybių, ir vikingai išmoko iš jų gauti sau naudos. 
Žeberklu, meškere ir tinklais jie pasigauna apsčiai žu- 
vies — menkių, silkių, skumbrių, merlūzų, baltųjų otų. 
Žuvis džiovinama, sūdoma, silkės slegiamos statinai- 
tėse. Šitaip jos ilgai išsilaiko, ir jomis vėliau maitina- 
si tie, kurie ilgam išplaukia į jūras. 

Norvegijos pakrantėse gausu jūros žinduolių — ban- 

ginių, ruonių, vėplių. Genami, varomi kranto link, jie 
patenka ant seklumos, kur pribaigiami šaltu ginklų. Iš 
banginio gaunama 1500 litrų aliejaus ir virš 2000 ki- 
logramų mėsos. Iš kaulų ir ūsų gaminami smulkūs įran- 
kiai ir meno dirbiniai. Pagaliau labai vertingas maisto 
priedas yra moliuskai, o žaliadumbliai ir radadumbliai 
praverčia būsto reikalams. 

Naudodamas jūros gėrybes, vikingas dar glaudžiau su- 
auga su jūra, iš kurios tiek daug gauna. Be to, jis turi 
jai būti dėkingas už tai, kad pamėgsta įvairesnį, ge- 
riau suderintą ir sveiką maistą. Legendinis šiauriečio 
stotas ir jo jėga iš dalies tikriausiai priklauso nuo tei- 
singos mitybos, tuo tarpu kitur žmogų, mintantį sun- 
kiai virškinama mėsa ar grūdais, puola apmaudžios 
negalės. 


Vėplio medžioklė ietimi ir geležiniu kirviu. 


Grėsmingas — ir brangus — vikingo žvejo ir medžiotojo arsenalas. Žeber- 
klas stambioms žuvims gaudyti turi movą, kad galima būtų į ją įkišti stiprų 
kotą. Per vidurį tvirtai prikniedintas virbas, iš šalių — šeši aštrūs dantys, 
išdėstyti per tam tikrą atstumą vienas nuo kito, su grėsmingais lenktais 
- 

Moterys ka 
čių, kadugių, žalių malkų laužo kyla aitrūs dūmai — jais išrūkytas žuvis 
lengviau išlaikyti, be to, jie atbaido uodus, puolančius vidurvasaryje šiaurės 
elnių kaimenes. Išdžiovintos menkės vėliau sūdomos. 


Moterys ir vaikai ramiai renka kiaukutus, geležiniais kabliais atplėšinėja kriauk- 
les, prikibusias prie uolų. Krauna juos į medinius kibirus plačiais geležiniais 
lankais. Tai tradicinis keltų indas, prigijęs vikingų žemėje. Toli jūroje matyti 

kabliais, kurie neleidžia žuviai ištrūkti. Keturių iečių, arba smeigenų, movos 
yra kalinėtos pintais ornamentais su blizgančio plieno vielų inkrustacijomis, 
kurios įleidžiamos šaltu (kartais karštu) būdu į labai siauras vagutes, išrėž- 
tas movoje. 


Banginio taukai — jis paprastai kapojamas ant kranto — atnešami į kaimą, 
čia jie lydomi didžiuliuose geležiniuose katiluose. Taukai labai branginami ne 
tik dėl to, kad jie naudojami gaminant valgį, konservuojant mėsą ir kad patys 
vartojami maistui, bet ir todėl, kad jie reikalingi amatininkams išdirbant ir 
konservuojant odas. 


patruliuojantis žvejybos drakaras; žvejai žeberklais gaudo stambias žuvis ir 
tyko banginio, kad atvarytų jį prie kranto. 


Kalviai, auksakaliai ir graveriai 


Kalvė — ir ginklų kalykla, ir meno dirbinių parduotu- 
vė. Palei sienas išrikiuoti kirviai, kirtikliai, kauptu- 
kai, ilgakotės ietys, šakės, sunkūs kalavijai. Vieną to- 
kį kalaviją dvigubais ašmenimis ir dailiai kalinėta ran- 
kena su pasididžiavimu rodo vyriausiasis kalvis. 
Vikingų pasaulis ilgai gyveno tradicijomis, atėjusio- 
mis iš žalvario ir geležies amžiaus, toliau jas vystė. 
Ir jiems juo lengviau sekėsi, kad Skandinavija, ypač 
Švedija, turi didžiulius geležies išteklius, gausius ir 
dėl to lengvai eksploatuojamus jos telkinius. 

Su geležiniu kirviu rankoje vikingų žemdirbys priver- 
tė trauktis girią, su geležiniu kirviu jis apsirūpina joje 
pagrindine žaliava — mediena statyboms. 

„Jūreivis, karys ar laukininkas—miškininkas — kiekvie- 
nas vikingas — visų galų meistras. Ir vis dėlto kai ku- 
rie amatai specializuoti, ypač tie, kurie susiję su me- 
talurgija. Tad kiekvienas kaimas, kiekvienas uostas, 
kiekviena stovykla turi savo dirbtuvę, kur petis petin 

triūsia geležies ir medžio meistrai: jų įgudusios ran- 
kos stato trobesius, laivus, gamina vežimus, baldus, 
ginklus, papuošalus. Dorodamas auksą ar sidabrą, rai- 
žydamas kalavijo rankeną, antkaklius ar seges sudė- 
tingais mazgelių, pynučių raštais, kartais taikydamas 
filigrano techniką, amatininkas tampa tikru auksaka- 
liu. Skulptoriai, drožėjai varžosi, kas išmoningiau pa- 
puoš laivus ar baldus. 

Mėsininkai, ne tokie garsūs, tačiau būtini bendruome- 
nei, sudaro tikrą cechą; jų patirtis ir tie būdai, kuriuos 
jie naudoja mėsai išlaikyti, laiduoja, kad gyventojai 
neišmirs badu. 


Kalvė: vikingų amatininkystės centras. Viduryje kalvis kala, grūdina metalą. 
Dešinėje ant smiltainio galąstuvo parankinis pusto įmovinio ietigalio ašmenis. 


Mėsos sūdymas. Mėsininkas ketvirčiuoja skerdieną. Mėsininkė pjausto ją 
gabalais, kuriuos parankinis deda į ąžuolines statines — jas bus lengva 
pakrauti į laivą. Sluoksnis mėsos, sluoksnis druskos — tos brangios drus- 
kos, jau prieš daugelį metų atgabentos iš Vidurio Europos kasyklų. 


Račius moka apdoroti tiek medį, tiek geležį. Šį amatininką sutiksi visuose 
kraštuose ir visais laikais. Dešinėje — ilgomis replėmis atnešamas iki raudo- 
numo įkaitintas ir padidėjęs geležinis ratlankis; juo aptraukiamas ratas. Kai- 

Daugelis rykų vis dar mediniai, išduobti iš trinkos, padaryti iš sutaikytų šulų. 
Mažesniems indams gaminti naudojama keramika. Puodų žiedėja žiedžia- 
muoju ratu suteikia puodui formą, dailina jį ranka prieš aplygindama kaulo 


plokštele. Puodui pagaminti reikia mažiau laiko, tačiau jis trapesnis negu 
medinis indas. 


Šaltkalvio „šedevras“ — šiuo užraktu bus užrakinama didelė ąžuolinė skry- 
nia, tradicinis vikingo namų baldas, arba jūreiviška skrynia, kraunama į dra- 
karus. Piešinyje viršuje: spyna užrakinta; apačioje: atrakinta — metalinis 
strypelis ištrauktas iš kilpų. 


rėje — pora darbininkų taiko vežimo važiuoklę. Amatininkų įrankiai jau šiuo- 
laikiški, tačiau pilnaviduriai vežimo ratai būdingi vikingų laikams. 

Vikingai ruošiasi drąsiam žygiui per Atlantą. Jų va- 
das išsiunčia žmoną ir sūnų į krašto gilumą. Juos tuo- 
jau išveš sunkus keturratis vežimas; tokie vežimai — 
Vidurio Europos keltų vežimų palikimas. 

Vikingai keliauja ne tik vandenimis. Iš Rytų iki Skan- 
dinavijos, kurią jie pamažu apgyvendino, jų protėviai 
atkako žemės keliais. 

Šiaurės šalyje sniegas bei ledas — natūrali didžiąją 
metų dalį žmogų supanti aplinka. Bet jei esi sumanus, 
ledu ir sniegu gali sparčiai keliauti. Jau nuo seniausių 
laikų, vaikydamiesi briedžius ir šiaurės elnius, me- 
džiotojai naudojo slides. Vėliau atsirado pačiūžos, ro- 
gės; kai kurios jų, prašmatniai išpuoštos, — tikri me- 
no kūriniai. Taigi, šitaip prisitaikius prie šalčio, žie- 
ma jau nebe kliūtis kasdieniniam gyvenimui nei toli- 
moms kelionėms. 

Šiltu metų laiku roges pakeičia dailidžių ir račių pa- 
gaminti vežimai. Žmones ir brangesnius daiktus netgi 

Vežimai ir šiaurės šliūžės 


pažliugusiais nuo ištirpusio sniego keliais greitai | 
perveža lengvi, dailūs, poros arklių traukiami vežimai. 
Sunkesnius krovinius — prekes arba žygio grobį — 
gabena paprasti, tvirti, dažnai žmonių rankų traukiami 
vežimai. 

Vikingai puikiai suderina skirtingas transporto rūšis. 
Kai jų drakarai upėje sutinka kliūtį ar kai prireikia per- 
sikelti per sąsmauką, valtys ištempiamos į krantą ir 
išardomos, pakraunamos ant apvalių rąstų ar medinių 
pavažų, kartais netgi ant tikrų bėgių, ir įgula tempia 
jas keletą kilometrų. Niekas nesustabdys veržlaus, per- 
galingo vikingų žygio! 


Didelėje skrynioje vežimo priekyje sukrauta manta. Kailiai ir storos vilnonės 
gūnios, išaustos ir susiūtos plačiom juostom, saugos keliauninkus ir arklius 
nuo šalčio. Viržiai prikabinti prie vežimo stebulių; arkliai jau su pavalkais. 


kariai rekvizuoja sunkų keturratį vežimą, kurį traukia belaisviai. Į rytus nuo 


Pačiūža (viršuje) išdrožta iš kiaulės klubikaulio. Koja pritvirtinama odiniais 
dirželiais. Apačioje — rogės su pavažomis, rastos Osebergo kapavietėje. 
Dailiai drožinėto korpuso kampuose — keturi slibinai. Viena iš dviejų karka- 
se, dešinėje, pragręžtų skylių rodo, kur kinkoma arklių pora. 


Čiuožėjai ir rogės čiaužia greta ar prasilenkia apledėjusiame kelyje į kaimą. 
Rogių pavažos riestos aukštyn tik priekyje, į tą pusę, kur važiuojama. Šlajų, 
ne paradinių rogių korpusas nuosaikiai papuoštas rombo ornamentu. 

Elbės, bekraštėse rusų lygumose, vergai, paimti į nelaisvę mūšių metu ar 


pirkti iš Bagdado kalifato arabų pirklių — svarbiausia bei pelningiausia prekė. 


Upę užtveria pernelyg stiprūs gyvenvietės įtvirtinimai. Apsiausti ją žiemą 
būtų sunku ir pavojinga. Vikingų kariai aplenkia kliūtį. Jie ištempia savo dra- 
karus ant kranto, užkelia juos ant šliūžių ir tempia apledėjusia žeme. Aplenkę 
įtvirtinimus, jie plauks toliau. 


Kraujo ryšiai 
Vedybos — reikšmingiausias visuomeninio Vikingų 
gyvenimo įvykis: čia kraujo ryšiai svarbesni už visus 
kitus. Be to, moteris, kuri yra labai gerbiama, atneša 
vyrui ir jo giminei savo giminės jėgą, ryšius ir turtus. 
Todėl sprendžia ne jaunuoliai. Jungtuvių sąlygas ap- 
taria tėvai. 
Jaunikis turi įrodyti savo privalumus dovanomis — ta- 
rytum išpirka už būsimą žmoną. Abi pusės turto pri- 
valo turėti maždaug po lygiai — kad nebūtų nuskriaus- 
ta nė viena giminė. Nors visuomet lemia tėvo valia, 
vis dėlto duktė kartais gali jį paveikti. Tačiau renkan- 
tis abipusė meilė — ne svarbiausias dalykas. 
Jungtuvių apeigos labai paprastos: sąjunga įteisina- 
"ma kūju, ritualiniu dievo Toro atributu, abiejų giminių 
atstovų akivaizdoje. Užtat puota ir linksmybės trunka 
ilgai; alus ir midus srūva upeliais. 
Nuotaka apsigyvena vyro šeimoje. Tačiau išsaugoja 
savo pirmykštį vardą ir priklausomybę tėvų giminei. 


26 


Kaip namų šeimininkė, ji nešioja prie diržo prisisegu- 
si trobos bei lobių skrynios raktus. Tikimasi, kad ji ge- 
rai tvarkys namus ir pagimdys daug ir sveikų vaikų. 
Pripažįstama ir nesantuokinis vyro ir moters gyveni- 
mas: karalius Haraldas Gražiaplaukis turėjo net de- 
vynias žmonas. Tačiau moteris lengvai gali nutraukti 
santuoką. Tuomet jai lieka jos turtas. Ji išsaugoja jį ir 
tapusi našle. Dėl to neretai ji vėl išteka savo šeimos 
rato viduj — pavyzdžiui, už svainio, „kad giminės ne- 
paliktų tokia puiki moteris“. 


Būsimieji sutuoktiniai stoja prieš vikingų vadą, spaudžiantį rankose kalaviją, 
ties kuriuo bus ištaria vedybinė priesaika. Jaunoji pasidabinusi gražiausiais 
savo papuošalais; antkaklė, diržo sagtis nusagstyti brangakmeniais. Jaunasis 
prisisegęs puošnų kardą odinėje makštyje, kuri gausiai inkrustuota metalu. 


dovanomis: galvijais ir ožkom. Būsimai žmonai skirtas prašmatnus baltojo 
lokio kailis, kaip ir brangenybių skrynia, kurią atidaro tarnas. Jaunoji ne- 


„Buvo didelė šventė, ir karalius visai pasigėrė“, byloja sena vikingų sakmė 
saga. O čia, apačioje, tik vaikų stalas — vestuvių vakarą jie susibūrė prižiū- 
rimi seno „dėdės“, giminės galvos. Mažieji ne mažesni rajūnai! 


drąsiai praskleidžia durų uždangos kraštelį. Savo jaunikio ji tikriausiai ne- 
pažįsta: „Kaipgi jis atrodo?“ 


Laimingas gimimas! Džiaugsmo pagautas tėvas išeina ant trobos slenksčio 
pasigėrėti savo kūdikiu. Rituališkai jis rodo jį gamtai, šaltai ir atšiauriai. Tai 
bus narsus karys. Jei jis būtų buvęs liguistas ir gležnas, ko gero, būtų buvęs 
paliktas vilkams, kurie atklysta iki kaimo. 


Prieš kaimo vyresnįjį, apsuptą dviejų patarėjų — kartu išminčių ir liudinin- 
kų — į teismą stoja sutuoktinių pora. Rimta nesantaika! Kiekvienas dėsto 
savo skundus. Kalba įsikarščiavusi žmona. Skelbiamos skyrybos. Nors 
santuoka nutraukiama, jos turtas liks jai. 


Moteris 
keičia gyvenimą 


Moters padėtis vikingų krašte, palyginti su likusia Eu- 
ropa, daug geresnė. Vyrai su ja elgiasi pagarbiai, kaip 
su sau lygia; vikingų moteris, ypač žmona ir motina, 
prisiima labai rimtą atsakomybę. Tuo labiau kad šil- 
tuoju metų laiku, kai dirbami žemės ūkio darbai, dau- 
gelio vyrų nėra namuose — jie išvykę į žygį sausuma 
ar jūra. Kai kurie jų niekuomet nebegrįš; našlystė — 
dažnas reiškinys. Tad moteris dirba žemę arba vado- 
vauja būreliams vergų. Prireikus ji kartais netgi ne- 
šiojasi su savim durklą, lanką ir strėlių ir pasinaudoja 
jais, kai lieka viena sergėti namų. 

Tačiau svarbiausia jos veiklos sritis — namų židinys 
ir įvairios su juo susijusios pareigos: šeimos aprūpi- 
nimas maistu ir valgio gaminimas; svarbią vietą vir- 
tuvėje užima miške surinktas medus ir uogos, o pajū- 
ryje — moliuskai; moters pareiga — vadovauti vi- 
siems audinių gamybos darbams: karšimui, dažymui, 
audimui, siuvinėjimui; čia atsiskleidžia aiškus moters 
potraukis rinktis ryškias spalvas ir vingrius raštus. 
Visuotinai pripažįstama, kad moteris, kaip ir vyras, 
gali dalyvauti politiniame valdyme ar būti žemių, tvir- 
tovių ir laivų savininke. Daugelio sagų, šitų ilgų hero- 
jinių poemų, didvyrės yra moterys, kaip kad „giliaa- 
kė“ karalienė Auda. Kai kurios jų itin išsilavinusios, 
išmano skaldų poezijos meną ir slaptinguosius vikin- 
gų rašmenis — runas. 

Per moterį perduodamos tradicijos, ant moters pečių 
laikosi šeima, per moterį ji plečiasi, moteris uoliai sau- 
go namų židinį. Su sunkiu raktų ryšuliu prie diržo, šven- 
čių dienomis išsidabinusi spindinčiais papuošalais, vi- 
kingų moteris — patraukli ir žymi asmenybė. 


Audimo staklės — neatskiriama vikingo namų dalis. Ant vertikalaus rėmo 
ištempti vilnoniai siūlai, prie kurių pririšti švino svareliai. Greta jaunos moters 
parankinė verpia vilną, iš kurios, ją nudažius, bus audžiami kiti audeklai. 

Naminiame aluje („öl“) labai mažai apynių. Šios moterys gamina „bjėr“ — 
smarkiai spirituotą alų, geriamą per pokylius bei nuliejamą per apeigas die- 
vams. Viena iš moterų neša apynius, kita šildo skystį visą laiką mėtydama į 
jį iki raudonumo ugnyje įkaitintus akmenis. 


Vikingų kraštuose žaliavų nestinga: yra čia ir vilnos, ir kanapių, ir linų. Ši 
mergina kruopščiai ir mikliai siuvinėja ilgą audeklo gabalą, ištemptą medi- 
niuose rėmuose. Pasitelkusi vaizduotę, ši tikrų tikriausia menininkė aštuo- 
niomis skirtingomis spalvomis atkuria įstabias mūšių scenas. 


Kai vyrai jūroje, ant moterų pečių gula žemės darbai laukuose. Jos aria 
arklu, sėja grūdus ir nuima derlių. Vis dėlto sunkiausius darbus nudirba 
vergai, kuriems jos vadovauja ir kuriuos prižiūri. Ruošdamosi ilgai, atšiauriai 
žiemai, jos kaupia durpių atsargas, kuriomis bus apkūrenami namai. Šis 


Užsidengusios veidus permatomais šydais, šios kaimietės rūko avilius, įruoš- 
tus pušų kamienuose. Jos išima korius su medaus pilnomis akutėmis. Me- 
daus tais laikais labai daug reikia, nes tik juo pasaldinamas maistas. Medus 
naudojamas ir midui gaminti. 


brangus kuras, susidaręs lėtai pūvant augalams, iškasamas kastuvu, pas- 
kui kapojamas dideliais luitais. Kad išdžiūtų, moterys tvarkingai krauna luitus 
vienus ant kitų, kol išauga didžiulės sienos. 


Žaidimų ir švenčių džiaugsmai 


Nepraleidžiama nė vienos progos pabūti drauge ir pa- 
silinksminti. Svarbiausios šventės susijusios su metų 
laikų seka, žemės darbais ir išvykomis į jūrą, iš kur 
plaukia turtai: per vasaros saulėgrąžą, kai užbaigti visi 
laukų darbai, ir į rudens pabaigą, kai sugabenamas der- 
lius ir sugrįžę laivai, kaimo gyventojai susirenka pa- 
šokti, padainuoti, papuotauti; per gausiai aplaistomas 
puotas atsiriša liežuviai. Tada kiekvienas porina savo 
istoriją, nuotykius, nes vikingai — tikri gražbyliai ir 
moka šmaikščiai pajuokauti. 
Žmonės iš Šiaurės didžiai rūpinasi savo kūnu, ir spor- 
tas labai svarbus tiek jų higienai, tiek ir pramogoms. 
Vasarą bėgimas, plaukimas, žiemą pašliūžos, rogutės, 
„taip pat imtynės — gera proga ruošti varžybas ir eiti 
lažybų. Rengiamos ir arklių lenktynės, einama joty- 
nių, nes vikingams arklys — beveik šventas gyvulys, 
jie labai jį myli ir naudoja tik paradui ar kare. 
Žiemą, kai diena tetrunka penkias šešias valandas ir 

šaltis verčia žmones sėdėti namuose, vikingai sma- 
giai leidžia laiką žaisdami kauliukais, šaškėmis ir 
šachmatais; šiuose žaidimuose atsispindi vikingų po- 
mėgis mąstyti. Nors visų svarbiausia jiems fizinė jė- 
ga, visuomeninio gyvenimo santvarka ir visi jų žygiai 
byloja ir apie nuostabų vikingų gebėjimą stebėti ir mąs- 
tyti abstrakčiomis sąvokomis. 

Pagaliau ilgos poemos, kurias dainuoja skaldai, tokie 
pat poetai kaip keltų bardai, — kaitina vaizduotę pro- 
senelių karo žygdarbių aidais. Šios poemos, perduo- 
damos iš lūpų į lūpas, yra reikšminga vikingų kultūros 
dalis, nes vikingai iš tikrųjų rašmenų nenaudoja. 


Kalno papėdėje atšvęsti vasaros pradžios susirinko visas kaimas. Vyrai, 
moterys, vaikai ir seniai dainuoja ir šoka. Kaimiečiai tolydžio kilnoja ragą 
kviesdami išgerti ir pasakoja juokingus nutikimus. Šita šventė alsuoja sveika 
liaudies ir šiaurietiškos mugės linksmybe. 


Smagus bėgimas lavina fizines būsimų karių savybes. Žiūrovai mėgsta la- 
žintis, kas bus nugalėtojas — neišsenkamas derybų, naujų lenktynių ir karš- 
tų ginčų šaltinis! Tokios pat audringos varžybos yra imtynės, plaukimas ir 
slidinėjimas. 

Ramesnė, bet irgi įdomi pramoga yra žaidimas šachmatais, atkeliavęs iš Grįžta vikingų flotilė. Didžiulių lobių prikrauti drakarai išmetė inkarus fiorde. 
Persijos. Sėdėdami krėsluose raižytais šonais, kovoja du senoliai — varinė- Seniausi giminės vyrai, kurie buvo likę namuose, sveikina atplaukusius lai- 
ja savo figūras dažnai išraiškingais ir komiškais veidais. vus pūsdami ilgas žalvario dūdas. Tuoj prasidės linksmybės. 


Grodamas liutnia, skaldas pasakoja apie įstabius jarlų, šlovingųjų drakarų. sius. Įdėmiai klausydamiesi, vaikai svajoja apie pergalingas grumtynes su 
vadų, žygdarbius. Jis apdainuoja tolimas šių skandinavų didvyrių keliones, vandenyno slibinais. Užaugę jie taip pat išplauks į jūrą ir galynėsis su smar- 
vešlias Grenlandijos ganyklas, didžiulius Marklando miškus ir Vinlando vai- kiausiomis audromis. 


Su kailine kepure ant galvos, apsigaubęs vilnoniu ap- 
siaustu, prisisegęs prie šono kalaviją raižyto žalvario 
rankena, Torvaldas šnekasi su jaunu vyru, taip pat ap- 
sisiautusiu plačia skraiste, prisegta prie peties žalva- 
rine sage. Tuo tarpu netgi kukliausios merginos nesi- 
krato brangių papuošalų: fibulų, sagių ir pakabučių. 

Vikingas labai rūpinasi savo išore. Jis dažnai prausia- 
si, mažiausiai kartą per savaitę, — anuo metu tai itin 
retas dalykas, — daugiausia šeštadienį. Tą dieną jis 
taip pat persivelka švariais baltiniais, o savaitinis žlug- 
tas yra vienas didžiųjų visos šeimos darbų; kiekviena 
šeima turi pirtį ir prausyklą, susisiekiančias su pagrin- 
diniu trobesių. Vyrai nešioja gražiai apkirptus ūsus ir 
barzdą — tai socialinės ir karinės padėties požymis. 
Vikingų drabužiai patogūs ir dailūs: vyrų kelnės su- 
rauktos ant kulkšnies, ant viršaus užleista palaidinė 
arba apsiaustas. Moterys vilki ilgas tiesaus kirpimo 
sukneles, sijonus arba apsagalus ir puošnias prijuos- 

tes. Liemenį juosia platūs diržai arba odinės juostos. 
Apavas — storos vilnonės puskojinės, pušnys arba tam- 
prios odos batai. Iškilmių dienomis taisomasi laisves- 
nio kirpimo įvairaus ir puošnaus rašto drabužiu, kuris 
susegamas smeigtukais, sąsagomis ir segėmis, tikrais 
meno dirbiniais. 

Iš tikrųjų, vikingai laikomi auksakalystės meistrais. 
Brangiuosius metalus, kurių jie perkasi, o ypač pri- 
siplėšia per išvykas, jie išdirba nepaprastai subtiliai, 
išpuošdami daugybe įmantrių ornamentų. Papuošalus, 
su kuriais jie ir laidojami, tiek vyrai, tiek moterys ne- 
šioja ir akiai pradžiuginti, ir savo galiai parodyti. Ma- 
žiausią daiktelį — ar skirtą buičiai, ar iškilmėms — 
vikingai stengiasi išgražinti, nes visi jie — meninin- 
kai arba jautrūs menui. 

Gatvės vaizdas vikingų miestelyje. Sustojusios gatvėje šnekučiuojasi mote- 


rys, su žinia skuba raitas žygūnas. Narsusis vadas Torvaldas duoda nuro- 
dymus savo jaunam pašnekovui. 

smeigtukai, diržų sagtys, sąsagos — yra praktinės paskirties, bet puikiai sagė iš Hornelundo Danijoje (viršuje kairėje), pavadžio blizgutis iš paauk- 
išgražinti; kiti — segės, vėriniai ir t. t. — skirti vien tik akiai džiuginti. Įsivaiz-=  suoto žalvario (apačioje dešinėje), rastas Švedijoje, Gotlande, viename 
kape. 

Vikingai mėgsta gražiai apsikirpti ūsus ir barzdą. Paveikslėlyje pavaizduota, 
kaip šitas kaimietis, nusiskutęs barzdą, liepia jam nurėžti ilgus nukarusius 


ūsus. Kambarys apšviestas lempa, pripilta banginio taukų ir užmauta ant 
statmeno susuktos geležies strypo. 


Ant didelės masyvaus medžio lentos skalbėja grumdo ir trina žlugtą, skalbi- 
mui naudodama šarmą, kurio pagrindą sudaro karvės srutos. Karštą van- 
denj ji atsineša plačiame kibire. Ši moteris gręžia skalbinius, o jos pagalbinin- 
kė džiauna juos ant virvės, ištiestos tarp dviejų beržų. 


Šitoje kaimo troboje vienas kambarys buvo paverstas prausykla. Žmonės 
maudosi čia didžiuliame kubile. Prausykla jaukiai įrengta: yra medinių skry- 
nių, dailiai austų gelumbių, ant sienos kabo užuolaida, siuvinėtas kilimas. 


Šeštadienį išsimaudžius paprastai einama į sauną. Ant raudonai įkaitintų 


akmenų vyrai pila vandenį. Kyla gaivinantys garų debesys. Žmonės smagi- 
nasi plakdamiesi beržo vantomis, pamirkytomis šarme. 


Teisingumas: visų bendras reikalas 


Vikingai — mėgėjai bylinėtis, netgi kliautininkai. 
Dauguma bylų — ginčai tarp kaimynų, vaidai dėl pa- 
likimo. Pačios įspūdingiausios ir geriausiai žinomos 
bylos susijusios su politiniais kivirčais ar fiziniu 
smurtu. 

Nėra jokio teisės profesionalo — advokato ar teisėjo. 
Vikingų pasaulyje teisingumas yra visų bendras rei- 
kalas. Laisvieji žmonės renkasi į sueigas — „tingus“. 
Apeliuoti galima į srities sueigą. Rimčiausi atvejai 
perduodami visos tautos sucigai; toks yra islandų al- 
tingas, pirmąsyk susirinkęs 930 m. Abi pusės išdėsto 
savo skundą, kartais patikėdamos gynybą kuriam nors 
įžymiam geros iškalbos asmeniui, genties draugui. 
Nuosprendžio vykdymu pasirūpinti privalo ieškovas, 
tai ne visados lengva. Dažniausiai reikia išieškoti nuo- 
baudą, atlygį už aukos patirtą žalą. Šiam reikalui nu- 
statyta ištisa skalė tarifų — už užmuštą šunį, už pa- 
vogtą drabužį, net už nužudytą Žmogų. 

Išskyrus pakorimą, kuris retai taikomas ir yra tikriau- 
siai religinio pobūdžio, aukščiausia bausmė yra nusi- 
kaltėlio paskelbimas už įstatymo ribų, ir tada pats as- 
muo bei jo geras priklauso nuo visų malonės. Tokia 
nutartis baigiasi ištrėmimu, ir nusikaltėlis išplaukia 
ieškoti laimės svetur. Šitaip Erikas Raudonplaukis at- 
rado Grenlandiją (Žaliąjį kraštą). Kai kuriais atvejais 
užbaigti bylą paliekama dievams: abu teisybės ieško- 
tojai, išsikėlę kurioje nors salelėje, sprendžia savo vai- 
dą kaudamiesi tol, kol vienas jų miršta — taip Odinas 
parodo, kas kaltas. Tai „holmganga“. Didžiai gerbda- 
mi žmogaus orumą, vikingai netaiko fizinių bausmių, 
kalėjimo ir visų kitų nuobaudų, žeminančių Žmogų. 


Erikas Raudonplaukis 982 m. nuteisiamas trejiems metams tremties už žmog- 
žudystę. Su draugais jis nusprendžia sėsti į knorą — prekybinį laivą, sun- 
kesnį už drakarą — pakrautą arklių, avių ir maisto produktų skryniose. Argi 
tai ne tikriausia užmačia kolonizuoti naujas žemes Vakaruose? 

Šitų dviejų vyrų vaidas labai keblus. Katras iš jų buvo teisus? Garbingi, 
išminties kupini senoliai nutarė, kad bylą reikia patikėti pačiam dievui Odinui. 

Apsiginklavę tik kalavijais, priešininkai susigrūmė negyvenamoje salelėje ir 

kovėsi, kol vienas jų krito negyvas. Saulė dar nebuvo nusileidusi, kai po 


Susėdusi ant pakylos, tariasi laisvų žmonių Taryba. Ištikimasis draugas 
nukarusiais ūsais užbaigė kalbą, ginančią kaltinamąjį, kuris ramiai laukia 
nuosprendžio. Ar didelė jam bus uždėta nuobauda? O gal, paskelbtas „už 
įstatymo ribų“, jis bus priverstas išvykti tremtin? 

įnirtingos dvikovos Odinas ištarė savo nuosprendį. Tolumoje matyti valtis, 
atplaukianti pasiimti to, kuris liko gyvas ir kurio teisumą pripažino labiausiai 
visų vikingų garbinamas dievas. 


Dažnai paskirtoji bausmė yra žmogui padarytos žalos atitaisymas. Nuobau- 
da už žmogaus mirtį priklauso nuo to, kokius materialinius nuostolius dėl jo 
mirties patyrė artimieji. Nusikaltėlis privalo atsilyginti našlei ir tėvui. 


Viešas žmogaus korimas sukrečia vaizduotę. Pakorimas — nebaisi ir neat- 
šaukiama fizinė bausmė, ji veikiau įgyja ritualinę ir religinę prasmę. Prieš 
įžengdamas į „Mirusiųjų buveinę“, vikingų „dangų“, šis karys turbūt susitiks 
su valkirijomis (Odino dukterimis). 


Paskutinė kelionė į dievų šalį 


Vikingai tiki, kad gyvenimas nesibaigia ir po mir- 
ties — dievų draugijoje žmogus verčiasi ta pačia veik- 
la kaip ir žemėje. Todėl laidotuvės esti itin iškilmin- 
gos: velionis privalo būti viskuo aprūpintas, turėti įran- 
kius ir net būti palydėtas į paskutinę kelionę. 
Turtingiausieji vikingai, vyrai ir moterys, buvo lai- 
dojami drakare, tokiame, kokį mums atskleidė gau- 
sūs archeologiniai radiniai. Žinomiausias tų radinių 
yra nuostabiai išsilaikęs norvegų karalienės Osos 
Vestfold kapas, rastas 1904 m. Oseberge milžiniška- 
me pilkapyje. 

Laivas buvo nugabentas į sausumą, už keleto kilo- 
metrų nuo jūros. Paklotais medžio rąstais jis buvo 
nutemptas iki gilios, specialiai jam iškastos kapo duo- 
bės. Laidotuvių dieną žalvarinių karniksų ir lurų gar- 
sai apskelbė gyvųjų širdgėlą. Karalienės ir jos tar- 
naitės kūnai buvo paguldyti tarp prabangių daiktų dra- 
karo denyje. Paskui karališkasis kapas buvo uždeng- 

tas nesudėtinga medine konstrukcija, o ant viršaus 
supilta daug žemių, kol iškilo nedidelė kalva; šitaip 
atsirado pilkapis. 

Vis dėlto dažniausiai lavonus guldydavo į nebetinka- 
mą plaukioti laivą arba paprasčiausiai tarp akmenų, 
išdėliotų laivo forma. Tačiau visuomet velionis iške- 
liaudavo su savo brangiausiu turtu, t.y. šunimis, arkliais, 
tarnais ir kartais sugulovėmis, tikriausiai jų pačių ge- 
ra valia. Nelygu laikmetis ir vietovė lavonas būdavo 
sudeginamas arba užkasamas į žemę. Kai laidodavo 
jūroje, drakarą padegdavo — liepsnojantis laivas jau- 
dindavo vaizduotę. 

Mirtis vikingui — artima palydovė. Tam jį paruošė 
nuotykių kupinas gyvenimas. Tad svarbu, kad jis neiš- 
keliautų tuščiomis rankomis. 


Karaliaus palaikai bus paguldyti laidojimo patalpoje, specialiai įrengtoje už 
stiebo laive, kuris bus užkastas. Aplink jį sustatomos skrynios, lovos, rogės 
ir vežimai. Bus paaukota penkiolika arklių, keturi šunys ir du jaučiai. 


Netgi kukliausiose laidotuvėse sausumoje visuomet išlieka dakare įvaizdis. 
Ar tai reiškia, kad laivas turi nugabenti velionį į anapus, ar šitaip prisimena- 
mas drakaras, kuriuo buvo leistasi į tolimus žygius? Kūnai ilsisi po pilkapiais, 
kuriuos tarsi saugo aplinkui juos sustatyti didžiuliai akmenys lyg kokie Vaka- 


Per žygį į Labradoro pakrantes žuvo vikingų vadas. Bendražygiai paguldė jj 
drakare drauge su jo pamėgtais ginklais. Padegtas laivas pranyks vandeny- 
no bangose. Velionis iškeliaus pas dievus Torą ir Odiną, kur jo laukia amžini 
mūšiai. 


rų Europos menhyrai (neolito ir ankstyvojo žalvario amžiaus statiniai — 
vertikalūs neapdoroto akmens blokai). Šie akmenų aptvarai yra gaubtašo- 
nio laivo formos. Du akmenys, aukštesni už kitus, žymi laivo pirmagalį ir 
paskuigalį. 


Šis šaunus karys, sužalotas per žiaurius mūšius bekraštėse Rytų stepėse, 
mirė nuo žaizdų. Dabar jisai ilsisi savo paskutinėje buveinėje aprengtas 
gražiausiais drabužiais, su kalaviju, lanku ir strėlėmis prie šalies. 


Siaubūnai ir užkariautojai 


Europiečiai su danais ir norvegais susiduria VIII am- 
žiaus pabaigoje. Ir kone visi iki vieno apstulbsta — 
gandas, vaizduojantis vikingus šėtonais, sklinda vėjo 
greitumu. Juo labiau kad šiauriečiai, ieškodami auk- 
so ir sidabro, kurio jiems daug reikia, puola tas vietas, 
kur jo daugiausia: bažnyčias ir vienuolynus. Kadangi 
tos epochos istoriją rašo vienuoliai ir vyskupai, jų pie- 
šiamas plėšikų portretas — nuo jų, šventųjų relikvijo- 
mis nešini, jie paprastai sprunka vos tik užgirdę šiuos 
pasirodžius, — pasibaisėtinas. Iš tikrųjų nuo vikingų 
antpuolių nukentėjo daugybė vienuolynų. 

Panika, apėmusi krikščioniškus Vakarus, didėja juo la- 
biau, kad vikingai, tuo metu vadinami normanais, la- 
bai sparčiai kilnojasi iš vietos į vietą. Kiekvieną pa- 
vasarį sugrįždami reikalauti duoklių ir išpirkų, van- 
dens keliais skverbdamiesi vis giliau ir giliau į žemy- 
nus, per keletą metų jie pasėjo siaubą nuo Islandijos 

iki Andalūzijos ir Italijos. Šitaip IX amžiuje jie šešis 
sykius buvo pasiekę Paryžių. 

Frankų vadai ilgai delsė organizuoti pasipriešinimą — 
jie verčiau buvo linkę brangiai mokėti grobikams, kad 
šie atsitrauktų, negu kautis. Vėliau miestai buvo su- 
tvirtinti, vikingai po truputį liovėsi juos puldinėję ir 
užmezgė su vietiniais gyventojais taikingesnius san- 
tykius. Vis dėlto žodis „normanas“ ilgai dar buvo žo- 
džio „siaubas“ sinonimas. 


Vikingai plaukia aukštyn Sena ir apsiaučia Paryžių. 885 m. lapkričio mėnesį 
paryžiečiai pasislepia Sitė saloje, kurioje stiebiasi Šv. Stepono bažnyčia. 
Salos gynybą organizuoja grafas Edas, vyskupas Gozlenas, Sen Žermen 
de Prė abatas. Veltui normanai puola „Didįjį tiltą“, kuris jungia salą su deši- 
niuoju krantu (886 m. sausis). Vasario šeštą potvynis nuneša „Mažąjį tiltą“, 
jungiantį salą su kairiuoju krantu. Tiltą ginantis fortas dabar atkirstas. Nor- 
manai jį puola ir padega... bet Paryžiaus paimti neįstengia. 


Maža salelė jūroje tarp Anglijos ir Škotijos. Čia savo lobius saugo turtingas 
Lindisfarno vienuolynas. 793 m. birželio 8-ąją dieną į krantą išsilaipinę vikin- 
gai apiplėšia vienuolyną su iškilusia virš jo kresna bažnyčios varpine. Paė- 
mę nelaisvėn įbaugintus vienuolius, varosi juos supančioję grandinėmis, 

Daugiau negu septyni šimtai drakarų vėjo išpūstom burėm, daugiau negu 
keturiasdešimt tūkstančių žmonių laivuose! O iš tikrųjų greičiausiai kokia 
dvidešimt kartų mažiau. Užėmę Ruaną 885 m. liepos 25 d., vikingai su savo 
laivynu plaukia Sena aukštyn, Paryžiaus link. Sustoję pakrantėje apsirūpina 


Vikingai pasiekia Viduržemio jūrą. 884 m. jie užima Seviliją, nusiaubia ją ir 
padega. Pakilę Gvadalkiviro upe apiplėšia Kordobą. Išniekinama garsi di- 
džioji mečetė, pastatyta 785 m. Abd er Rachmano, — milžiniškas stačia- 
kampis, kurio lubas prilaiko pasagos formos arkos ir kur raudonos plytos 


patys nešini aukso ir sidabro kielikais ir monstrancijom, nusagstytais bran- 
giaisiais akmenimis. Vikingų vadui krucifiksas atstoja žygio lazdą! Šis tragiš- 
kas epizodas, skubotai įvertintas kaip būdingas vikingų užkariavimui, išliko 
tų laikų kronikose. 

maisto atsargomis kariams ir jų žirgams. Nusiaubti kaimai ištuštėja, paklaik 
valstiečiai sprunka į aukštumas, kur grobikai jų tikriausiai nepasieks. Frankų 
senjorai ilgai nekreipia dėmesio į šiuos puldinėjimus. 


kaitaliojasi su baltu akmeniu. Vienas vikingų pasigrobė Koraną, didžiulį tomą 
metaline sąsaga. Jo bendras pasigvelbė šventas mečetės lempas. Jos 
varinės, bet jis galbūt mano, kad auksinės! 


Grėsmingi kariai 


Ginklas — brangiausias kario turtas. Tai ir kovos įran- 
kis, ir meno kūrinys. Ašmenys tų kardų, kurie laikomi 
abiem rankom, dažnai atsigabenami — geruoju ar jė- 
ga — iš frankų bei germanų kraštų ir paskui išpuošia- 
mi vietinių amatininkų vikingų, kurie pritaiko ranke- 
nai prašmatnią galvutę. Užtat kirvis — grynai šiau- 
rietiškas dirbinys. Kilęs iš to kirvio, kuriuo vikingų 
medkirčiai brovėsi į girią ir kirto medžius statybai, 
šis sunkus ginklas, galingas ir grėslus, sėja mirtį prie- 
šų gretose. Jo ašmenys, išgaląsti kaip skustuvo, yra 
pagaminti iš grūdintos geležies ir užmauti ant ilgo ko- 
to, su kuriuo šis ginklas tampa itin grėsmingas ir taik- 
lus. Prie šių ginklų — jais kaunamasi vienas prieš vie- 
ną — dar priskiriamas durklas, kurio griebiamasi blo- 
giausiu atveju ir kurio vyras nenusisega nuo diržo, o 
moteris dažnai nešioja pasikabinusi ant kaklo. 

Į atokesnį priešą vikingai laido strėles iš didelio lan- 
ko, svaido ietis metaliniu antgaliu. Patys jie apsisau- 

go, — jei tokių turi ar yra paveldėję, — šarviniais 
marškiniais ar šarvais ir apvaliu dažytu mediniu sky- 

du ant kairės rankos, viduryje sutvirtintu vario antsky- 

džiu. Užsivožęs kūgio formos šalmą, kuris dengia 

sprandą ir kurio viršų kartais puošia skiauterė — koks 

nors gyvulys ar ragų pora, vikingų karys baugina savo 

jėga, panieka mirčiai, taip pat judrumu, nes niekuo- 

met vienu metu su savim nesinešioja daugiau nei po- 

ros ginklų. Jis drausmingas; vikingų būriai veikia tvar- 

kingai ir apgalvotai. 


Išsilaipinę iš greitaeigių drakarų, kariai rikiuojasi dideliam žygiui prieš priešą. 
Didžioji būrio dalis susitelkė įlomoje dešinėje. Su ietimi vienoje rankoje, skydu 
kitoje būrys laukia įsakymo pulti. Pirmame plane, atlikdama apgaulingą ma- 
nevrą, priešą puola veržlių karių grupė. Jie kaunasi pėsčiomis, palikę už 
savęs narčius žirgus, kuriais atjojo ligi mūšio lauko. Nuo kalvos sparčiai 
artėja kitų karių pastiprinimas. i 

Sunkios kalavijų rankenos išraižytos ir išdailintos tarsi papuošalai. Jos bylo- 
ja apie jų savininko socialinį rangą, taip pat apie jo turtą (kairėje ir dešinėje). 
Brangiai kaštuojantys šarviniai marškiniai (viduryje) pereina iš tėvo sūnui. 
„Tunika“ (1) — šarvai iš sujungtų metalinių grandelių; šarviniai marškiniai (2) 


Ginklų įvairovė — ilgi kalavijai dvigubais ašmenimis, smeigenos ir ilgakotės 
ietys, sunkūs, grėsmingi ne tik medkirčio, bet ir kovos kirviai — prilygsta 
apsaugos priemonių įvairovei; čia ir šalmai, ir šarviniai marškiniai, ir šarvai, ir 


tikrąja žodžio prasme gaminami iš perpintų grandelių — dėl to jie yra atspa- 
resni; bet yra ir lengvesnių šarvų iš varinių plokštelių, prisiūtų keturiuose 
kampuose (3) arba „kaip žuvies žvynai“ (4). 


antkojai, ir skydai; kariai paprastai laiko juos sukabinę dailiai išrikiuotus ant 
viršutinės laivo apkalo lentos. Per iškilmes vikingas mėgsta užsidėti šalmą, 
dengtą gumbeliais puoštu žalvariu ir nuostabiai lenktais ragais (apačioje). 


Įgulos gyvenimas 


Vikingai puikiai mokėjo įsirengti karo stovyklas, ku- 
rios jiems būdavo ir tvirtovė, ir įgulos būstas, ir bazė 
antpuoliams. Šios stovyklos yra apvalios, pastatytos 
pagal planą, galbūt pasiskolintą iš Bizantijos. Stovyk- 
la visuomet įkurdinama prie upės, dažnai jos Žiotyse, 
kad galima būtų netoliese laikyti laivus. Ją juosia gi- 
lus griovys; iš išraustos žemės supilamas pylimas, ku- 
ris gali būti daugiau kaip penkiolikos metrų pločio ir 
daugiau kaip šešių metrų aukščio. Tą didžiulį pylimą 
vainikuoja mietų eilė. Jomsbergo stovykla Oderio žio- 
tyse iš dalies buvo įrengta jūroje ir galėjo talpinti tris 
šimtus laivų. 

Už-užtvaros, kur reikalui esant randa priebėgą aplin- 
kiniai gyventojai, viskas sutvarkyta bendram gyveni- 
mui ir karinei veiklai: maisto atsargos ir gyvuliai, ar- 
klidės, ginklų ir apgulties pabūklų dirbtuvės ir, žino- 
ma, žmonių būstai. 

Stovyklos stebina nepaprastu planavimo ir statybos 
griežtumu. Vikingai — sumanūs architektai. Pasitai- 
ko ir menkiau įrengtų tvirtovių — tiesiog akmenų ap- 
tvarų, skirtų atsitiktinei gynybai. Vienas įdomiausių 
įtvirtinimų — Danevirke: didžiulis žemių sampilas, 
sustiprintas granito luitais, užtvėrė Jutlandijos pusia- 
salį iš rytų į vakarus; jo būta jau IX a. pradžioje. 

Kiti gynybiniai statiniai, kuklesnės apimties, įrengti 
Anglijoje ir Normandijoje — neišdildomas žmonių iš 
Šiaurės užkariavimų pėdsakas. 


Treleborgo karo stovykla didelėje Zelandijos saloje, sauganti Didžiojo Belto 
sąsiaurį, — ji kontroliavo judėjimą tarp Šiaurės ir Baltijos jūrų. Apvalios for- 
mos, pylimo saugoma, su grioviu aplinkui, ji tiksliai suskirstyta į keturis sek- 
torius, kurių kiekvieną sudaro keturi ilgi gaubti trobesiai, išdėstyti keturkam- 
piu. Uoste stovi drakarų laivynas. Iš laivų išlipę raitininkai traukia į stovyklą 
pasidėti grobio, pailsėti ir ruoštis naujiems žygiams. 


+ 


Vikingai renčia stovyklą. Svarbiausia — tvirtovės apsauga. Tam rausiamas 
griovys, greta pilamas žemės pylimas; jis dar sutvirtinamas tankia rąstų 
tvora. Statmeni, trumpesni kuolai sudarys angas, skirtas stebėjimui ir gyny- 
bai. 


Poilsio metas erdviame gaubtašoniame būste. Tai bendras tradicinių kareivi- 
nių „miegamasis“. Trimitui paskelbus komendanto valandą, vikingas užsii- 
ma jvairiais asmeniniais reikalais: blizgina savo bronzuotą šalmą, paskui 


Karinės pratybos jtvirtinimams patikrinti. Pastačius jtvirtinimo sieną, reikia 
įvertinti jos atsparumą, taip pat jaunųjų karių narsą; jie dalyvaus būsimame 
žygyje. Įsikarščiavę naujokai leidžiasi griovio šlaitu, ropščiasi sienos rąs- 

Karinės pratybos dažnai ruošiamos už stovyklos ribų. Šiems jauniems vi- 
kingams iš tiesų reikia daug erdvės, kad jie galėtų pasipraktikuoti šaudyti iš 
lanko. Strėlė metaliniu antgaliu perveria šarvus ar šarvinius marškinius per 
kelių dešimčių metrų nuotolį. 


ilsisi mirkydamas kojas. O štai šitas užkandžiauja — tai pagrindinis kario 
užsiėmimas; tuo tarpu jo bendrai lošia kauliukais iš kareiviškos algos arba 
grobio. Bendras gyvenimas laiduoja tvirtą vienybę. 


tais, kuriuos jie įkalė praeitą savaitę. Apsiginklavę lazdomis, vyresnieji ne per 
daug švelniai atsikirtinėja. Kario mokymas turi būti griežtas. 


2 1 
Vikingai tapo naujų žemių atradėjais ne dėl to, kad jie 
paprasčiausiai mėgo nuotykius — jiems rūpėjo vysty- 
ti prekybinę veiklą, ieškoti naujų prekių, steigti turga- 
vietes. Todėl greta laibų drakarų, dažnai atveriančių 
jiems kelius, jūra keliauja ir sunkesnių prekybinių lai- 
vų — knorų, prikrautų daugiau gėrybių nei karių. 
Vikingai, drąsūs jūrininkai ir ryžtingi keliautojai, ne- 
dvejodami leidžiasi į didžiulius tolius ieškodami pre- 
kių; o ir pas juos plūsta pirkliai iš visos Europos. Taigi 
šiaurės ūkis — daugiausia prekybinis. Ar tai būtų lo- 
biai, ar prekės, ar pinigai, jie pirmi iš jų gauna naudą. 
Štai kodėl skandinavų miestai taip suklesti, jog „vi- 
kingas“ paprasčiausiai galėtų reikšti „buržua“. 
Hedebiu miestas — ir prekybos uostas, ir įtvirtinta sto- 
vykla — tikras dvilypės vikingų veiklos simbolis. Kai 
laivai praplaukia pylimą, užtveriantį doką, tuos, ku- 
riems nedidelė gramzda leidžia priplaukti prie kran- 
to, žmonės iškrauna savo rankomis. Prieš patekdamos 

į miestą, į savo paskirties vietą, prekės pakraunamos 
į vežimus. 

Iš kiekvieno uosto, kuris sykiu yra ir prekyvietė, įgytos 
gėrybės keliauja į krašto gilumą. Todėl šios vietos ypa- 
tingai saugomos. Pačioje vikingų šalyje, kaip ir už jos 
sienų, pirklys neapsieina be kario, tad dažnai pirklys ir 
karys yra vienas asmuo. Štai viena priežasčių, kodėl 
vikingai sugebėjo prasiskverbti į visus kontinentus. 


Hedebiu uostas galėjo vienusyk priimti keletą dešimčių laivų. Miestą ir uostą 
juosia žemės pylimas, ant kurio kyla rąstų tvora. Farvateris, kurį saugo du 
gynybiniai bokštai, antpuolio metu gali būti uždarytas. 


Sargybinis ant pylimo stebi vikingų miesto prieigas. Viduje vyksta kasdienis 
gyvenimas: savo prekes siūlo žuvies pardavėja, žaidžia vaikai, šnekučiuo- 


Šis knoras, sunkus prekybinis laivas, platesnis už dra- 
karą, yra skirtas pakrančių prekybai. Į jį prikraunama 
įvairiausių prekių, kuriomis bus aprūpintos nedidelės vie- 
tinės faktorijos: pora jaučių žemdirbiams, arklys kaimo 
seniūnui, alaus („ėl“ ir „bjėr“), galbūt netgi Galijos vyno 
statinaičių. Nedideliame pakrantės uoste knoras išskirsto 
svetimų kraštų prekes, atgabentas per stambų danų 
uostą Hedebiu. 


L= 

jasi seniai. Tarp pagrindinių gatvių, išklotų rąstelių taku, pamazgose dralą 
"duoda kiaulės. Dėl jūros artumo lengvai suklesti skandinavų miestai. 

Vakarų nukariavimas 


Įvaldę tokią laivybos techniką ir būdami tokios ryž- 
tingos dvasios, vikingai leidžiasi į jūrą daug toliau, ne- 
gu kada nors koks nors europietis būtų drįsęs. Svar- 
biausi šito didvyriško jūrų žygio į Vakarus herojai bu- 
vo norvegai. Iš tremtinių — tų, kurie pralaimėjo ko- 
voje ar kuriuos ištrėmė teisingumas, susiformavo pa- 
tys narsiausi būriai, išplaukę ieškoti naujo pasaulio. 
Pirmiausia tą naująjį pasaulį jie atranda Islandijoje. 
Dešimt tūkstančių persikėlėlių apsigyvena čia 870— 
930 metais atkurdami tradicinį Skandinavijos gyveni- 
mo būdą; beje, į Skandinaviją jie vis dar retsykiais su- 
grįžta. Netrukus saloje pasklinda gandas, kad labiau į 
vakarus yra ir daugiau žemių — jūrininkai jas buvo 
pastebėję per audras, nunešusias juos tų kraštų link. 
Ištremtas iš tėvynės Erikas Raudonplaukis 982 m. ryž- 
tasi leistis kelionėn. 

Kariai, moterys ir vaikai sėda tuomet į dvidešimt pen- 
kis laivus, pakrautus galvijų, medienos ir įvairiausio 

maisto. Po sunkios kelionės apie penkiolika laivų, tarp 
jų ir Eriko Raudonplaukio laivas, galų gale pasiekia 
vakarinį Grenlandijos krantą. Pabirę po fiordus, vikin- 
gai įkuria „Žaliojo krašto“ žemėje tikras kolonijų ba- 
zes. Po keleto dešimtmečių jas savo buveine pasirinks 
apie trys tūkstančiai jūrų keliautojų. 

Leifas, Eriko sūnus, ir tikriausiai kiti po jo patyrė di- 
dijį nuotykį perplaukę Atlanto vandenyną. Pasiektas 
Niūfaundlendas, dėl jo laukinių vynuogių pavadintas 
Vinlandu. Vėliau bandyta įsikurti Šv. Lauryno upės žio- 
tyse, kur vikingai prekiauja, o paskui grumiasi su in- 
dėnais. Kad visi šie faktai, apsakyti sagose, yra tiks- 
lūs, patvirtino archeologai: vikingai tikrai atrado Ame- 
riką dar prieš tūkstantuosius metus. 


Vikingai išplaukia į Vakarus ieškoti naujų žemių. Jų vadas tvirta ranka laiko 
vairalazdę, įtaisytą drakaro paskuigalio dešinėje, jo žygio draugai irkluoja sė- 


“ dėdami ant suolų. Jie turės ilgai plaukti pagal pakrantės uolas, kol išvys sve- 


tingesnį krantą — žaliąją Grenlandijos žemę, atrastą Eriko Raudonplaukio. 


Vikingai renkasi į vietinę sueigą ir sudaro „tingą“. Visi susirinkę kariai Islandi- 
joje sudaro „Altingą“, tikrą nacionalinį Islandijos susirinkimą, kuris yra sykiu 
ir parlamentas, balsuojantis įstatymus, ir teismas, sprendžiantis ginčus. Nuo 
930 metų Altingas posėdžiauja toje pačioje vietoje, aukštų pakrančių uolų 
papėdėje. 

Apsaugos priemonės pravertė. Skrilingai, indėnai puola vikingų stovyklą. Jie 
lengvai užsikaria ant paskubom suręstos tvoros. Švytruoja akmeniniais kir- 
viais, įtvertais į stiprius kotus, ir netgi vedegomis, kurios šiaip yra skirtos 


Kad apsisaugotų nuo šaltų ir stiprių vėjų, beveik be perstojo pučiančių nuo 
Arkties, islandai savo namus krauna iš akmens luitų, o viršų dengia velėno- 
mis; taigi jų namai smenga į žemę... Statytis tokias žemines, būdingas neoli- 
tui, verčia klimatas. 


Vikingai išsilaipino Amerikos žemyno šiaurėje. Nepažįstama... kas žino, gal- 
būt priešiška aplinka! Jie susitiko indėnus, kuriuos vadina „skrilingais“, „šlei- 
vakojais“. Pirmoji užduotis — prie Šv. Lauryno upės įruošti apvalios formos 
stovyklą-prieglobą, apjuosti ją tvirta tvora. 


žemės ūkio ir taikingiems darbams. Kovoja visais įmanomais ginklais, bet jie 
nieko nepadės ir neapgins nuo didžiulių geležinių vikingų kalavijų, nuo jų 
sunkių kirvių. 


Keliai į rytus 

Vikingai, ypač švedai, giliai prasiskverbė į Europos 
rytus ir pasiekė Artimuosius Rytus. Sausumos keliai 
šių jūreivių nebaugino. Perplaukę Baltiją, jie iškelda- 
vo į krantą laivus ir, nutempę juos gilyn į žemyną, leis- 
davosi didžiosiomis laivuojamomis upėmis, kurių čia 
gausu, ypač Dniepru, link Juodosios jūros ir Volga iki 
Kaspijos, daugiau kaip du tūkstančius kilometrų nuo 
tos vietos, iš kur buvo išvykę. Judėdami į priekį, vi- 
kingai steigė prekybos centrus ir įtvirtintas stovyklas, 
saugančias kelius, kuriais traukdavo. 

Šioms prekyvietėms įsisteigus, pačioje Rusijos gilu- 
moje atsiranda skandinavų kunigaikštystės: Novgoro- 
do, Smolensko ir Kijevo kunigaikštystės įkurtos vikin- 
gų. Pagrindinės prekės, kuriomis jie mainikauja su vie- 
tiniais gyventojais, taip pat su žydais, arabais ir tur- 
kais, atvykusiais su jais susitikti, — iš Tolimųjų Rytų 
atkeliavęs šilkas, kailiai ir vergai. Vikingų pirkliai daž- 
nai supranta esant naudinga išmokti savo prekybos 
partnerių kalbą, tačiau kartais tiesiog išdėlioja pre- 


kes aikštėje, nupiešia ant žemės, ko prašo už jas mai- 
nais, ir vėliau grįžta pažiūrėti, ar įvyko sandėris. 

Būdami labai organizuoti, vikingai įsikūrė ir Bizanti- 
joje; jų žygiai siekė net Centrinę Aziją. Švedai, ku- 
riuos vietiniai gyventojai vadino „rus“, ne tik paliko 
reikšmingų archeologinių pėdsakų, bet ir davė vardą 
nūdienei Rusijai, taip pat tokius vardus kaip Igoris ar- | 
ba Vladimiras. 


Nuo pat IX amžiaus švedams, kuriuos vietiniai žmonės vadino „rus“, didžio- 
sios slavų lygumos tampa savu kraštovaizdžiu. Tempdami laivus iš upės į 
upę, vikingai palei didžiąsias upes kuria prekybos tinklus ir tikras faktorijas: 
viena iš svarbiausių — Kijevo faktorija Dniepro vingyje su iškilusiu virš jos 
Šv. Sofijos soboru. Vikingų pirkliai grįžta čia tarsi į namus. Čia, iš tiesų, 
susikūrė švedų kunigaikštystė. 


bais minaretais, prabangiais šilko kilimais... Čia, šioje turgavietėje — visi 
rytietiškų amatų stebuklai: vario, sidabro vazos, graviruoti, su įspaudais 
vandens ąsočiai ir dubenys, kurie iškeliaus į Skandinaviją. 


Tolyn į Pietus! Vikingų laivai pasiekė Volgos aukštupį. Jie leidžiasi upe, lėta ir 
didinga, iki ten, kur ji įteka į Kaspijos jūrą. Čia jie ir sutinka totorius, nuožmius 


Ilga Šilko vilkstinė, pradėjusi kelią nuo Geltonosios upės, apsukusi Tarimo 
upės baseiną, galop pasiekia nykias Aralo jūros pakrantes. Jos kupranuga- 
rius, sunkiai apkrautus šilkais, nefritu ar vilnos kilimais, lydi totoriai ausinė- 
mis kailio kepurėmis. Kaip sutarta, jų laukia vikingas. 


Centrinės Azijos stepių raitelius. Totoriai stebi keturračius vežimus, pakrautus 
sidabru siuvinėtais audiniais ir prieskoniais, atgabentais iš Kinijos Šilko keliu. 


Tarpžemyninė prekyba 


Augant krašto gyventojų skaičiui, Skandinavijos gam- 
tos ištekliai nebepatenkina visų gyventojų poreikių. 
Vynas ir arbata, auksas ir sidabras, šilkas, vergai — 
viso to reikia leistis ieškoti kitur. Taigi vikingams, kaip 
ir plėšikams, lemta tapti keliaujančiais pirkliais. 
Nuo Afrikos krantų iki Artimųjų Rytų, nuo Islandijos 
iki Ispanijos — visur, kur tik prekiaujama, ten ir vi- 
kingai. Jie patys įkuria gausius prekybos centrus, kaip 
Birką Švedijoje, kuri X amžiuje yra turbūt svarbiau- 
sias to meto prekybos centras. Čia mainikaujama pre- 
kėmis, atkeliavusiomis sausumos ir jūros keliais kar- 
tais iš paties pasaulio krašto — tą rodo ten rastų mo- 
netų, ypač arabiškų, įvairovė. 

Patys vikingai pardavinėja arklius, kailius ir odas, me- 
dieną ir ginklus, tarpininkauja prekybai tarp Rytų ir 
Vakarų, daugiausia vergais. 

Novgorodas, kurį įkūrė švedai, kaip redo jo išplanavi- 
mas, yra viena svarbiausių Rusijos prekyviečių; čia su- 

sitinka Vakarų ir Rytų pirkliai. Kailiai, kuriuos vikin- 
gas keičia į kinų šilko atraižą su bizantiečiu (viršuje) — 
pagrindinė Novgorodo žiemos mugės prekė. Čia taip pat 
rasi fryzų gelumbių, frankų kalavijų, Reino vynų ir ver- 
gų. Vikingai iš ten parsiveš krūvą pinigų. 

Taigi po ginkluotų užkariavimų laikotarpio, paruošu- 
sio dirvą, vikingai išplėtė prekybos ir prekių apyvar- 
tos tinklą, kuris laidavo Skandinavijai X ir XI amžiais 
negirdėtą suklestėjimą; tai liudija be galo daug nevie- 
tinių gaminių, aptiktų jos teritorijoje. 


Žiemos mugė Novgorode Ilmenio ežero pakrantėje. 


Per žvarbią Rytų Europos pūgą slenka į priekį sukaustytų vergų vilkstinė. 
Sugaudyti balių žemėse, jie bus parduoti Bizantijos ar Bagdado pirkliams 
musulmonams. Vergai — geresnė prekė negu audeklai ir kailiai. Tačiau kiek 
iš jų pasieks turgų? 


Į skandinavų pasaulį plūsta įvairiausios monetos, tolimų laikų prekybos liudi- 
Nninkės: airių (viršuje), skandinavų (viduryje) ir ypač arabų (apačioje). IX 
amžiuje Šiaurės Europą užtvindo sidabras iš Kordobos kalifato kasyklų. 
Kadangi šios monetos nusidėvi ir dyla, jomis keičiamasi pagal svorį, jos 
sveriamos. 


Skandinavų brovimasis į Rytus ne toks įspūdingas kaip žygis, nuvedęs juos 
į Amerikos žemyną, tačiau jis davė kur kas daugiau naudos. Dniepru ir 
Bosforu vikingai pasiekia Bizantiją: miestas su iškilusiu virš jo Šv. Sofijos 


Pakrautos Grenlandijoje sumedžiotų meškų kailiais, vergų tempiamos ro- 
gės lėtai juda knoro link. Sunkus prekybinis laivas turi juos nuplukdyti į 
Norvegijos fiordus. Čia krūvon suplauks kailiai iš didžiųjų Šiaurės salų ir 
Rytų Europos. 


soboru yra tuo metu vienas turtingiausių ir daugiausia gyventojų turintis 
miestas pasaulyje; mainai čia labai gyvi. Vikingų pirkliai ir kariai įsikuria jame 
ilgam laikui. 


Naujos eros aušra 


Po žygių ir antpuolių ateina įsikūrimo nukariautose že- 
mėse metas. Kurių galų kiekvieną rudenį grįžti iš Airi- 
jos, Ukrainos ar iš Prancūzijos, kai gyvenimas vietoje 


darniai klostosi ir darosi patogus? Verčiau būti užka- - 


riautoju, taigi šeimininku, negu grįžus namo atsidurti 
tokioje pat padėtyje kaip visi. Užuot plėšikavę ir pre- 
kiavę vikingai ima kurtis kaime ir verstis žemės dar- 
bais. Kareiviai tampa artojais arba sėsliais prekeiviais. 
Ar Anglijoje, ar Prancūzijoje, ar Rusijoje vikingai, že- 
mių savininkai, pamažu supanašėja su kaimynais. 
Mezgasi ryšiai, draugystės, vedybos. Senose Vakarų 
šalyse, kurias dažnai kamuoja politinės konvulsijos ir 
drasko anarchija, naujieji atvykėliai atsineša savo ryž- 
tą, organizacinius sugebėjimus ir didelę pagarbą tei- 
singumui bei teisei. O vadai — ar iš įsitikinimo, ar iš 
išskaičiavimo priimdami krikščionybę, palenkia į sa- 
vo pusę pagrindinę vietinę galybę — Bažnyčią. Taip 
pasielgia 912 m. Rolonas Normandijoje ir didysis Ki- 

jevo kunigaikštis 987 m. Šisai, kaip ir Norvegijos ka- 
ralius Olafas, paskelbiamas šventuoju. Rolonas savo 
krikštu užmoka karaliui Karoliui Naiviajam už tai, kad 
šisai pakelia jį Ruano grafu. Gyvenimą, kaip ir Skan- 
dinavijoje, tvarko paprasti ir visų gerbiami įstatymai. 
Normandija tampa pažangia, ekonomiškai žydinčia, 
kariškai stipria ir krikščioniškai pavyzdinga šalimi. 
Apsikrikštiję danai išmoksta romaniškai, ryšiai su gim- 
tuoju kraštu susilpnėja, senieji galai-romanai, fran- 
kai ir skandinavai taip susilieja, jog 1066 m. kunigaikš- 
tis Vilhelmas, Rolono palikuonis, užkariauja Angliją, 
tampa jos karaliumi ir įveda ten prancūzų kalbą. 


Normandijos kunigaikščio Vilhelmo Pavainikio kariuomenė išsikėlė Anglijoje. 
Prie Hastingso normanai susiduria su anglosaksais. 1066 m. spalio 14 d., 
auštant, normanų raiteliai užjoja ant kalvos ir susikerta su saksais, kurių „vyrų 
buvo taip tiršta, jog žuvusiems beveik nebuvo kur kristi“. Pasklidus gandui, 
kad jis žuvęs, Vilhelmas pakelia šalmo antveidį, kad kariai jį atpažintų. 


pjaudami javus, nes juos saugo Falezo pilis ir jos senjoras Roberas, Nor- 
mandijos kunigaikštis. Tvirtovė, stovinti ant supiltos kalvos, statyta XI a. 


pradžioje, dar ištisai medinė. 


Mn 4 L 
Pakeisdami visame pasaulyje savo pirmtakų, vikingų siaubūnų, įvaizdį, nor- 
manai virsta apdairiais prekeiviais. Pietų Italijoje, prabangioje viloje, pirklį 
normaną Salerno vyno taure vaišina arabų pirklys. Vieną dieną normanai 
visiškai įsikurs Sicilijoje. 


Norvegijos kalnuose, kur trobesiai dengti malksnomis, vyskupas krikštija 
vikingų vadą Olafą Haraldsoną. Krikštyklą atstoja didelis medinis kubilas, 
apkaltas geležiniais lankais. Apeigas, kurios tikriausiai patrauks daugiau 
norinčių atsiversti, stebi kaimiečiai, dar pagonys. Vikingų vadai stengiasi 

Pagal 862 m. kroniką, Padnieprio slavai, negalėdami susitarti tarpusavy, 
nusprendė pasikviesti „valdovą, kuris galėtų valdyti ir įgyvendinti teisingu- 
mą”. Sitaip čia įsikūrė skandinavai, „rus", iš kurių yra kilę didieji Kijevo kuni- 
gaikščiai. Tarybai pirmininkauja didysis kunigaikštis Vladimiras. 


savo reikalams panaudoti dvasininkijos galią ir autoritetą, kaip tai darė Chlod- 
vigas — frankų salijų karalius, užkariavęs šiaurės Galiją ir sukūręs frankų 
valstybę. Stiprindamas ją, 496 m. apsikrikštijo. 


Apie legendas 
ir dievus... 


Šiaurės panteonas — sudėtingas ir nepastovus. 
Dievai gyvena Asgarde; tai aukštas kalnas Vi- 
satos centre, truputį panašus į graikų Olimpą. 
Juos valdo Odinas; žmonės jo bijo, jis ir išmin- 
tingas, ir žiaurus; jo žmona Friga, kerinti gra- 
žuolė, skrodžia orą savo vežimu, į kurį įkinkyti 
du katinai. Toras, perkūno dievas, artimesnis 
žmonėms. Jis švytruoja savo kūju, kuris pats 
grįžta į savininko rankas, yra ir drąsus, ir teisin- 
gas, ir geraširdis. Savo griausmingu juoku jis dre- 
bina visą pasaulį. Pasaulio pabaigoje turi stoti 
dievų prieblanda, ir tada jie išsivaduos nuo savo 
nemirtingumo. O kol tai įvyks, žmonės garbina 
juos atvirame ore, krioklių pakrantėse ar girai- 
čių pavėsyje. 

Po mirties lieka viltis patekti į Valhalą — tai 
karių rojus ant Asgardo viršūnės; jo penki šim- 
tai keturiasdešimt durų atsiveria prieš narsiau- 
sius rūpestingai atrinktus kovotojus. 

Epinės dievų legendos yra plačiai pasakojamos 
didingose poemose, kurios eina iš lūpų į lūpas ir 
kurių nuotrupos išsilaikė ant runų stelų. Taigi pa- 
gonių mitologija teikia peno literatūros meno vei- 
kalams, kuriuos dainuoja skaldai, kartu ir kom- 
pozitoriai, ir dainininkai. Jų autoritetas buvo di- 
džiulis. 

Dėl šito tikėjimo, neturinčio jokių dogmų ir savo 
Bažnyčios, dėl jo įvairumo ir kartais miglotumo 
vikingai buvo labai palankūs kitiems tikėjimams. 
Būdami pakantūs, jie nedraudžia jokių to meto 
kultų. Tiek dėl politinių ir socialinių, kiek ir dėl 
dvasinių priežasčių krikščionybė tarp jų greitai 
plito jiems vis labiau susiliejant su kitomis tauto- 
mis. Šitaip jie prarado didelę dalį savo savitumo, 
ir vikingų civilizacija gana greitai išnyko. 


Vikingų panteone viešpatauja Odinas, karo ir išminties dievas. Kariai 
įsivaizduoja jį šuoliuojantį per pasaulį debesimis ant aštuonkojo žir- 
go, kurio niekas neįstengia sustabdyti. Šią grėsmingą ir kruviną die- 
vybę, žvilgsniu skrosdami laiką ir visatą, lydi du varnai, Huginas 
(mintis) ir Muninas (atmintis). 

Ano pasaulio būtybės dažnai pasirodo žavių ir protingų moterų pavidalu. lauke; jos neša jų ginklus ir įpila jiems midaus, amžinatvės gėrimo. Gyveni- 
Valkirijos, mergelės karžygės, surenka ir priima vikingus, žuvusius kovos mas po mirties yra vikingui dar gražesnis negu pats gyvenimas. 

ras, griaustinio dievas, stačias ant vežimo, 
kurį traukia du ožiai, lekia švytruodamas akme- 
niniu kūju. Jis saugo pasaulį nuo milžinų, nuo 
trolių, mažųjų miško demonų, nuo šalčio, ug- 
nies, vilkų. Tai geras, draugiškas dievas. 


Friga, Odino žmona, tokia pat išmintinga kaip ir 
jis, pritarianti jo ateities vizijai. Ji dar ir meilės 
deivė; jos ištikimi palydovai — du katinai. Ji laiko 
rankoje aukso obuolį, kurio magiška savybė yra 
ta, kad neleidžia dievams senti. Friga, sako, 
esanti vyriausioji valkirija. 

Runų abėcėlėje iš pradžių buvo dvidešimt keturios raidės; apie 900 metus jų tėvo Sveno ir brolio Tovės, dingusių Graikijoje, bei motinos Ingetoros atmini- į 
lieka šešiolika. Vyrauja labai paprasti statmeni brūkšniai, jie lengvai išrėžiami mui. Jį išraižė Iberis“. Trečioji stela, rasta Gripshėlme (Švedijoje) mini Harai- 
akmeniniu, mediniu ar kauliniu rėžtuku ant beržo tošies, medgalių, akmenų ir do kelionę; šis švedas žuvo saracėnų šalyje. į. 


Tų laikų gyvūnija 


Nuo pirmykščių žmonių iki vikingų 


Bajė sieninis kilimas: 
istorija 1š įvykio vietos 


Osebergo lobiai 
ir Treleborgo stovykla 


Tų laikų gyvūnija 
Nuo pirmykščių žmonių iki vikingų 


Pirmi skandinavų pasaulio gyventojai, kilę 
iš apledėjusių Arkties vietovių, visų pir- 
ma buvo nenuilstantys briedžių bei šiau- 
rės elnių medžiokliai. Žmogų ir žvėrį iš- 
ugdė ypatingas klimato atšiaurumas ir be- 
veik prieš jų valią susiejo vieną su kitu. 
Žmogus ir briedis sudarė savotišką sąjun- 
gą — priešistorė, beje, pilna nuostabių tos 
sąjungos pavyzdžių (žmogus ir mamutas; 
žmogus ir bizonas). 


Briedis 


Poledyninio klimato laikotarpiu, 10 000 m. 
pr. m. e., briedis buvo paplitęs plačiose šiau- 
rės Azijos ir Europos lygumose. Maždaug 
po penkių tūkstančių metų, žemei laisvi- 
nantis iš storo ledų kiauto, jis baigė savo 
ilgą migraciją šiaurės link Skandinavijoje. 
Šiaurės medžiotojui šis žvėris — dviejų 
metrų ūgio iki gugos, septynių šimtų ki- 
logramų, kartais daugiau, svorio, gyve- 
nantis didžiulėmis kaimenėmis, — kėlė 
baimę ir pasigėrėjimą. Briedžio kojos pla- 
čiomis kanopomis puikiai pritaikytos bėg- 
ti per sniegą. Briedis bėgdavo ilgai ir grei- 
tai. Štai kodėl, norėdamas jį priveikti ir 

Evenhuso progumoje, Frostoje, nuvalius žolės 
ir samanų sluoksnį, į dienos šviesą išniro dau- 
gybė įvairių baltai apvedžiotų raižinių: žuvų silu- 
etų, odinė valtis... Čia matome du raižinius, vaiz- 
duojančius briedžius. 


Bendraautoris Paul-Henry Plantain 


nualinti, medžiotojas, net medžiodamas su 
šunimi, turėjo dėtis su kitais genties vy- 
rais ir labai sumaniai briedį persekioti. Me- 
džioti briedį buvo tada tikras žygdarbis. 
Žmogui labai didelį įspūdį darė didžiuliai 
briedžio ragai ant galvos, virtę tikru jėgos 
simboliu. Todėl briedžio galva puošiamas 
ilgų irklinių valčių, drakaro pirmtakų, pir- 
magalis. Dar ir šiandien Tolimosios Šiau- 
rės lapiai mielai pasigražina savo būstą di- 
dingais to gyvulio ragais. 

Priešistorės medžiotojas bandė pasileng- 
vinti medžioklę tam tikromis magiškomis 
apeigomis, pavyzdžiui, atkurdamas teptu- 
ku ar raižikliu atvaizdą to žvėries, kurį troš- 
ko sumedžioti. Jis tapydavo ir raižydavo 
visose Skandinavijos pakrantėse ant dau- 


- gybės ledynų suardytų uolynų, kuriuose 


atsirado plačių ir gražių plokštumų. Šia- 
me darbe pasireikšdavo dar tik besifor- 
muojantis tų pirmykščių žmonių meninis 
supratimas, stebinantis šiandien savo rea- 
lizmu. Nukautas briedis tįsodamas galbūt 
ant tos pačios uolos, kur turės būti suka- 
potas į gabalus, atgimdavo piešinyje. 


Šiaurės elnias 


Šiaurės elnias, nebaikštus gyvulys, buvo 
turbūt prijaukintas prieš tūkstančius me- 
tų. Šis gyvulys, 1,10 m-1,40 m ūgio iki 
gugos, kartais net 200 kg svorio, kur kas 
lengviau prieinamas žmogui negu brie- 
dis. Jis taip pat gana dažna šiauriečių me- 
no tema. Kaip ir briedis, tai „visapusiš- 
kas“ gyvulys. Žmogus panaudoja visas jo 
kūno dalis: ragus, mėsą, raumenis, vidu- 
rius, kaulus, odą. Elnio „viskas tinka“. Ant 
uolų, Baltosios jūros pakrantėje, Zalav- 
rugoje, galima pasigrožėti piešiniu, vaiz- 
duojančiu trikampiu išsirikiavusią šiau- 


Šiaurės elnias 


rės elnių kaimenę — priekyje smaigalys, 
dvi eilės elnių, sueinančių į vieną tašką 
ties kaimenės vedliu. Taip išsirikiuoja 
skrisdami gandrai arba gervės... Ant Bela 
uolų Sna Savatmete dailus beveik natū- 
ralaus dydžio elnias bėga dešinėn, link 
krioklio, lyg norėdamas atsigerti. Jaudi- 
nantis reginys! Juk tai ta pati šiaurės el- 
nio poza, kuri pavaizduota Kombarelių 
oloje, Perigore, Prancūzijoje — elnias 
tiesia kaklą link natūralaus plyšio uoloje. 
Drėgnu metu čia čiurlena vandens srove- 
lėir... elnias geria! 


Jūros gyvūnai 


Menkė, silkė, skumbrė, merlūzas, baltasis 

otas — nuolat žvejojamos žuvys; suma- 
niai paruoštos kai kurios jų galėjo būti il- 
gai išlaikomos. Silkės, pavyzdžiui, buvo 
sluoksniuojamos statinėje pakaičiui su 
druska, o menkės džiovinamos ant žagi- 


nių — tiek Norvegijoje, tiek Islandijoje ar 
Grenlandijos pakrantėse. 

Banginiai buvo medžiojami visose Norve- 
gijos pakrantėse, taip pat ruoniai, jūros 
drambliai ir vėpliai, iš kurių gaunamas itin 
vertingas aliejus. Kartais grenlandinis ban- 
ginis pasiekdavo užtakius ir fiordus, nors 
čia jam grėsė pavojus užplaukti ant seklu- 
mos. Tai bent būdavo laimikis žvejams! 
Raižiniai ant uolų puikiai atkuria tą jūrų 
pasaulį. Kai kurios figūros turi septynis 
metrus ilgio! Viena dailiausiai atvaizduo- 
tų žuvų — baltasis otas, plokščia žuvis, sie- 
kianti du tris metrus ilgio ir sverianti kelis 
šimtus kilogramų. Iš oto gaunamas labai 
naudingas aliejus, kuriame penkiasdešimt 
kartų daugiau priešrachitinių vitaminų ne- 
gu menkės kepenų aliejuje. Gali kilti klau- 
simas: ar ne šį aliejų gausiai vartodami vi- 
kingai ir įsigijo tą savo jėgą, tapusią kone 
priežodžiu, tą savo ištvermę ilgų kelionių 
metu? 


Arklys 


Vikingų ir jų pirmtakų ūkyje arklys pasi- 
rodė vėlai, antrajame tūkstantmetyje prieš 
mūsų erą. Iš pradžių laukinis, jis gyveno 
kaimenėmis; kaimenę vesdavo eržilas, ku- 
ris eidavo pirmas, saugodavo savo kaime- 
nę ir, pastatęs ausis, įspėdavo apie gresian- 
tį pavojų. Šis laukinis arklys kilęs iš vadi- 


Prževalskio arklys 


namojo Prževalskio arklio, Vidurinės Azi- 
jos stepių arklio, pavadinto žymaus rusų 
tyrinėtojo vardu. 

Ne veltui kai kurie vikingų poetai kartais 
vadina savo laivus „jūros ristūnais“. Šitie 
žmonės iš Šiaurės, patyrę, bebaimiai jūri- 
ninkai, mokėjo ir joti. Vykdami į žygį, į 
laivą jie pasiimdavo savo žirgus — raiti 
galėdavo greičiau keliauti priešo žeme, ta- 
čiau kaudavosi visuomet pėsčiomis. 

Tie arkliai buvo žemaūgiai gyvuliai: di- 
džiausi jų siekė 1,30 m iki gugos. Vešliais 
karčiais, labai tankia uodega, plauku, vir- 
tusiu tikru kailiu, jie yra labai panašūs į 
šių laikų islandiškus ar norvegiškus po- 
nius. Iš tiesų jų išliko visose nuošaliose, 
atkampiose šalyse nuo Mongolijos dyku- 
mų iki Norvegijos kalnų, Islandijos dur- 
pynuose, Šetlando salose ar pačioje Ško- 
tijos šiaurėje. 

Be to, užlaikyti šituos stulbinamai ištver- 
mingus arkliukus nebuvo beveik jokio 
vargo — jiems pakakdavo kartais itin 
menko pašaro (tikriausiai dėl to jie išliko 
tokio mažo ūgio). 

Jų gimtinėje žmonės dažnai naudodavosi 
jais kaip transporto priemone, pasiimda- 
vo juos ten, kur jų prireikdavo, o atvykę į 
tikslą paprastai palikdavo likimo valiai. 
Laivuose šie arkliai turėjo dar vieną pri- 
valumą: reikalui esant, galėjo būti panau- 
doti maistui. Iš tikrųjų, vikingai labai ver- 


tino jų mėsą, kaip tai liudija kaulai, rasti 
Hedebiu miesto griuvėsiuose Pietų Jutlan- 
dijoje. 

Arklys buvo svarbus ir tikėjimui. Jis bū- 
davo rituališkai aukojamas dievams ir dei- 
vėms drauge su kitais gyvuliais — tai bu- 
vo taip pat dingstis gausiai patiekti jo mė- 
sos prašmatnioms vaišėms, kuriomis pa- 
gal tradiciją baigdavosi apeigos. Garbin- 
dami kai kurias žemės ūkio dievybes, vi- 
kingai kaip kulto objektą naudodavo iš- 
saugotą eržilo lyties organą. 

1185 m. Šiaurės Airijoje būta įdomios apei- 
gos — kiekvieną sykį, naujam valdovui 
žengiant į sostą, figūruodavo ir arklys: bū- 
davo užmušama ir po to vandenyje išver- 
dama balta kumelė; karalius turėdavo iš- 
simaudyti tame vandenyje ir suvalgyti ku- 
melės mėsos. 


Šuo 


Apie vikingų šunis išlikę nedaug doku- 
mentų. „Karalienės Matildos“ kilime, ku- 
ris vaizduoja, kaip Vilhelmas užkariauja 
Angliją, matyti šunų — kai kurie jų riesta 
uodega, stačiomis ausimis ir ilgu kaklo 
plauku primena tuos, kuriuos mes vadina- 
me Pomeranijos špicais (pagal jų tikrąjį 
vardą: spitzhounds). 

Lyginant Skandinavijoje iškastus griau- 
čius su dabar ten sutinkamomis šunų veis- 
lėmis, galima susidaryti aiškesnę nuomo- 
nę apie vikingų šunis. Pirmieji, didžiaŭ- 
giai, panėšėjo į eskimų šunis. Tai elkhound, 
grahound ir jamthound, labai senos nor- 
vegų ir švedų šunų veislės, — su jais šiau- 
riečiai tikriausiai medžiojo stambius žvė- 
ris — ypač briedžius. Giminingas rusų lai- 
kai, Karelijos bjėrnhound, kilęs iš Suomi- 
jos, greičiau tiko medžioti meškoms, kaip 
ir šiais laikais. 

Lokys nebijo pavojaus, net ir labai sunkiai 
sužeistas nepraranda nartumo. Laika ne- 
puola lokio tiesiai. Ji nukreipia į save prie- 
šininko dėmesį, atidžiai stebi jį; lapis to- 
kiu būdu spėja tinkamai nusitaikyti lokiui 
į tarpuakį arba, jei tai neįmanoma, į petį. 
Kur kas mažesnis negu pirmieji, bet pana- 
šus savo išore, lundehound iš Vaeroy salos 
ilgai buvo naudojamas Norvegijos šiau- 


Kresnas, trumpakojis šuo didelėmis ausimis jau 
mažiausiai keletą tūkstančių metų tyko žvėries 
ant Onegos ežero uolų. 


rėje jūros paukščių mormonų, norvegų kal- 
ba vadinamų „lund“, medžioklei. Kita la- 
bai sena suomiška veislė, suomių špicas, taip 
pat giminingas rusų laikai, atrodo, buvo 
imamas į mažesnių žvėrelių medžioklę. 

Ir priešingai — sunkiau tarp nūdienių šiau- 
rės skalikų veislių, stėvares, rasti jų protė- 
vių, gyvenusių vikingų laikais, pėdsakus, ta- 
čiau jie labai panašūs į skalikus, paplitusius 
šiaurės srityse jau žalvario amžiuje. 

Ir pagaliau trečias tipas — šunys, kuriuos 
vikingai laikė savo bandoms saugoti, kaip 
lapphound, kilęs iš Laplandijos, norvegų 
buhound, labai sena norvegiška veislė, arba 
Norboteno špicas iš Švedijos šiaurės; ši veis- 
lė išnyko 1948 m. 

Vis dėlto galime tarti, kad šunys vikingo 
gyvenime nebuvo itin svarbūs. Antraip jie 
tikriausiai jų būtų parsigabenę iš savo toli- 
mų žygių, ir šiems besikryžminant seniai 
būtų išnykusios vietinės veislės. Tai, jog šu- 
nys išliko bemaž tokie, kaip ir žalvario am- 
žiuje, atrodo, patvirtina šią hipotezę. 
Paukščiai 

Vikingų pasaulyje svarbi vieta tenka paukš- 
čiui. Žalvario ir vėlesniais amžiais ant uolų 
dažnai išraižomos gulbės, žuvėdros, lauki- 
nės antys. Gulbės reikšmė simbolinė: ji sim- 
bolizuoja Saulę. Ant vienos uolos netoliese 
Onegos ežero, rytiniame jo krante, išraižy- 
ta gulbė. Jos kūnas išgražintas koncentri- 
niais pusračiais, kurių prasmė išryškėja ypač 
tada, kai tą paukštį glosto gesdami besilei- 
džiančios saulės spinduliai! 

Kai kurie tolimos Šiaurės paukščiai buvo 

vartojami maistui. Pavyzdžiui, mormonas, 
arba jūrų papūga. Jis gerai vaikšto, tačiau 
dar geriau plaukia ir nardo. Mormonai pa- 
deda vienintelį kiaušinį ir peri jį „peryklo- 
se“, kaip pingvinai — urvuose, kuriuos jie 
įsirengia pakrančių uolose. Tie kiaušiniai 
buvo vikingams papildomas, lengvai priei- 
namas maisto šaltinis. 

Vikingai — puikūs tolimų plaukiojimų jū- 
rininkai, tačiau kompaso, kuriuo būtų galė- 
ję vadovautis, jie neturėjo. Plaukdavo pa- 
gal žvaigždžių ir saulės padėtį, kai šios bū- 
davo virš horizonto, tradiciškai padalinto 
sektoriais. Bet jų kelionės buvo kupinos ne- 
tikrumo. Kad išvengtų netikėtumų artėda- 
mi prie naujos žemės, — atstumo iki jos jie 
neįstengdavo nustatyti, — laivuose jie ve- 
žiodavosi varnas. Jeigu šios paleistos nebe- 
grįždavo į laivą, tai reiškė, jog krantas ne- 
trukus išnirs; tuomet laivą nukreipdavo ta 
kryptimi, kuria jos nuskrido. Galima tik 
stebėtis, jog vikingai šiam tikslui pasirinko 
varnas, bet jų pasitikėjimas šiais paukščiais 
suprantamas: argi ne jos — dievo Odino 
„akys“? 

Vikingai gerbė ir raudonus gaidžius — pa- 
sak jų legendų, būtent raudonas gaidys pa- 
skelbsiąs vieną gražią dieną pasaulio pabai- 
gą. Kiti pranašiški paukščiai — šiaurės svir- 


Mormonas suka lizdą urvelyje. 


beliai, kurių pasirodymas pranašaująs ka- 
rus arba marą. Airių mituose sutinkama dar 
viena įdomi legenda apie vieną mažiausių 
Europos paukštelių — karetaitę, su kuria 
nuo seno susijęs ištisas medžioklės ritualas. 
Jau žalvario amžiuje šiaurės tautos laikė ją 
pasiuntiniu, galinčiu išpranašauti ateitį. Vis 
pasak legendos, priešas buvo beužpuoląs 
karaliaus Vilhelmo kariauną, kai staiga ne- 
toliese straksėdama karetaitė pažadinusi 
vieną būrio vyrų ir šis spėjęs paskelbti pa- 
vojų. Dar ir šiandien Airijoje gyvai daly- 
vaujama karetaitės medžioklėje. Ji figūruo- 
ja Naujųjų Metų apeigose kaip simbolis, 
reiškiąs šviesos pergalę prieš tamsos jėgas. 
Tačiau vis dėlto negalima tikrai teigti, jog 
vikingai šiam mažyčiui paukšteliui skyrę 
tokią antgamtinę jėgą. 

Bajė sieninis kilimas 
Istorija iš įvykio vietos 


„Drobinis kilimas“, kaip įrašyta XV a. Bajė 
katedros inventoriaus knygoje, kartais va- 
dinamas „Pergalės drobe“ arba „Kunigaikš- 
čio Vilhelmo drobe“. Šiandien jis žinomas 
„Bajė sieninio kilimo“ vardu. 

Šį autentišką meno kūrinį užsakęs Odonas, 
Vilhelmo Užkariautojo netikras brolis (Vil- 
helmas Užkariautojas, Normandijos kuni- 
gaikštis, tapęs Anglijos karaliumi po Has- 


Prisiekęs ištikimybę Vilhelmui, Haroldas priesai- 
ką sulaužo ir po karaliaus Eduardo užima Anglijos 
sostą (viršuje). Vienoje rankoje jis laiko skeptrą, 
kitoje — žemės rutulį, karaliaus valdžios ženklą. 
Jo kairėje — Kenterberio arkivyskupas. 

Šalia — Dinano apgultis. Normanai padega tvirtovę. 

Vilhelmo laivynas, susidedantis iš keleto šim- 
tų laivų, 1066 m. rugsėjo 27 dieną persikelia 
per Lamanšą (viršuje) ir puola Angliją. 

Pasiruošęs kovai anglų žemėje, Vilhelmas 
(viršuje kairėje) jau apsivilko šarviniais marš- 
kiniais. Ant galvos šalmas su antnosiu. Jis 
klausosi riterio Vitalio, perduodančio jam 
paskutines žinias. 

tingso mūšio 1066 m.). Kilimo siuvinėji- 
mui vadovavusi Matilda, jo žmona. 
Drobė vaizduoja visus pasiruošimo etapus 
prieš išsilaipinimą į Angliją ir smulkiai at- 
pasakoja Hastingso mūšį, kurio metu buvo 
sutriuškinti saksai, o Haroldas, užgrobęs 
Anglijos sostą, žuvo strėlei pervėrus akį. 
Bajė kilimas yra ne tik stulbinantis repor- 
tažas, bet ir neišsenkamas šaltinis visiems 
tiems, kurie nori geriau pažinti ir suprasti 
šią Viduramžių epochą. Jis parodo mums, 
kaip tie vikingai normanai elgėsi, kaip ren- 
gėsi, gyveno ir mušėsi, kaip statė laivus, 
kaip kinkė arklius ir kaip kariavo. 

Bajė kilimas yra ilga natūralaus lino dro- 
bė — 50 cm aukščio ir 70,34 m ilgio, iš- 
siuvinėta ranka įvairių spalvų siūlais gran- 
dinėlės dygsniu ir virvute. Jame atvaizduo- 
„tos 72 scenos su trumpais paaiškinimais 
lotynų kalba, jų pakraščiuose išsiuvinėti 
įvairūs gyvūnai: ereliai, vanagai, liūtai, 
gaidžiai, slibinai ir t.t. Iš viso raiškiomis 
spalvomis atkurta daugiau negu 1500 te- 
mų, žmonių figūrų, laivų, pilių, rūmų, baž- 
nyčių, miestų. 

Hastingso mūšis prasidėjo (viršuje). Raite- 
liai puola anglų kariuomenę. 

Šalia — detalė iš scenos, vaizduojančios jnir- 
tingą dviejų priešininkų kovą. 

Dvi žymiausios archeologinių kasinėjimų vietos 


Osebergas ir Treleborgas 


Osebergo lobiai 


Osebergo kapavietė Norvegijoje, į vaka- 
rus nuo Oslo fiordo — pats svarbiausias, 
koks kada nors buvo rastas, archeologinis 
vikingų pasaulio radinys. 


1904 m. buvo atkastas jau beveik su že- 
mės paviršiumi susilyginęs pilkapis ir jis 
atskleidė savo lobius. Po durpių klodu, iš 
kurio susidarė hermetiškas apdangalas, ar- 


Treleborgo stovykla 


Treleborgo vietovę kasinėjo Nacionalinio 
Kopenhagos muziejaus archeologai nuo 
1934 iki 1941 metų. Zelandijos saloje, kur 
įsikūrusi danų sostinė, jos vakarų pakran- 
tėje, ši vikingų stovykla kadaise saugojo 
judėjimą Didžiojo Belto sąsiauriu. 
Kasinėjant taip pat rasta reikšmingos ar- 
cheologinės medžiagos — ją sudarė gele- 
žies amžiaus, priešromėninio periodo ir, 
svarbiausia, vikingų epochos (apie 950 m.) 
daiktai. 

Muziejus praturtėjo kruopščiai nužiestais 
moliniais indais, dalgiais ir pjautuvais, 


alebardomis, kirviais, diržo sagtimis, net 
raktais, kuriais tikriausiai buvo rakina- 
mos namų ar tvirtovės durys. Ši įspūdin- 
ga medžiaga liudija apie įvairiapusišką 
vikingų — medžiotojų, žemdirbių ir ka- 
rių — veiklą. 

Stropi analizė ir ypač kruopštūs dirvos ka- 


sinėjimai leido labai tiksliai atkurti bendrą | 


stovyklos planą, taip pat kiekvieno didelio 


cheologai pamatė didžiulį akmenų sam- 
pilą; kai akmenis nukėlė, rado po jais pa- 
laidotą prašmatnų drakarą, paverstą kapu. 
Drakaras gulėjo podirvyje iš mėlynojo šly- 
no. Šio šlyno ir durpių gaubto dėka visos 
medinės jo dalys, audiniai ir odos buvo 
puikiai išsilaikę. 

Laive-kape būta prabangių laidojimo daik- 
tų: vežimas, trejos rogės, puošnūs audiniai, 
išausti dvidešimčia skirtingų būdų ir t. t. 
Pats drakaras, 22 metrų ilgio, visas iš ąŽuo- 
lo, tikriausiai yra brangiausias šio karališ- 
kojo kapo radinys. Jis mums suteikia labai 
tikslią informaciją apie vikingų laivų sta- 
tybą. Paskui archeologams pavyko patai- 
syti, netgi rekonstruoti tai, ką vietomis bu- 
vo sugadinęs ar net sunaikinęs laikas. 


Osebergo laivo pirmagalio elementai — taip jie 
atrodė iškelti į dienos šviesą (kairėje), — leido 
schemiškai jį atkurti (viduryje) ir atlikti visišką jo 
rekonstrukciją (dešinėje). 


medinio joje suręsto būsto planą. Šieata- LŽ 


dimai pateikia vertingos informacijos apie 
tai, kaip vikingų gyventa. 


Treleborgo stovyklą (rekonstrukcija) juosia ap- 
skritas 17 m pločio ir 7 m aukščio pylimas. Laivo 
formos trobesiai (jų yra šešiolika) labai tiksliai 
išdėstyti kiekviename apskritimo ketvirtyje. 


Vikingų laikai | 


